
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 38 

24 Ιανουάριου 1997 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρίθ. 44733/96 

Τροποποίηση Οργανισμού Εσωτερικής Υπηρεσίας του 
Δήμου Ν. Ερυθραίας Ν. Αττικής. 

Ο ΠΡΟΪΣΤΑΜΕΝΟΣ ΤΗΣ ΠΕΡΙΦΕΡΕΙΑΚΗΣ 
Δ/ΣΗΣ ΑΘΗΝΩΝ 


• 2. Τμήμα Οικονομικών Υπηρεσιών 

• 3. Τμήμα Ύδρευσης 

• 4. Τμήμα Τεχνικό και Περιβάλλοντος 

• 5. Γραφείο Ταμειακής Υπηρεσίας 
Διευκρινίζεται ότι τα γραφεία που συμπεριλαμβάνονται 

στη διάρθρωση των υπηρεσιών, εκτός από το Γραφείο 
της Ταμειακής Υπηρεσίας, δεν αποτελούν αυτοτελή γρα¬ 
φεία, αλλά λειτουργικά γραφεία των οργανικών μονάδων 
του Δήμου. 


1 . Τις διατάξεις των άρθρων 4, 5 και 12 του Ν. 1188-81 
«περί κυρώσεως του κώδικος περί καταστάσεως προσω¬ 
πικού Οργανισμών Τοπικής Αυτοδ/σεως» όπως τροποποι¬ 
ήθηκαν με τις όμοιεςτου άρθρου 8 παρ. 5του Ν. 2307/95. 

2. Την 87/96 απόφαση του Δημοτικού Συμβουλίου του 
Δήμου Ν. ΕρυθραίαςπερίτροποποίησηςτουΟργανισμού 
Εσωτερικής Υπηρεσίας του Δήμου. 

3. Την σύμφωνη γνωμοδότηση του Υπηρεσιακού 
Συμβουλίου που διατυπώθηκε στο 4/2.7.96 πρακτικό του, 
αποφασίζουμε: 

Εγκρίνουμε την 87/96 απόφαση του Δημοτικού 
Συμβουλίου του Δήμου Ν. Ερυθραίας που αφορά την 
τροποποίηση του Οργανισμού Εσωτερικής Υπηρεσίας 
του Δήμου, ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΝΕΑΣ ΕΡΥΘΡΑΙΑΣ 
Άρθρο Ιο 

Την Υπηρεσία του Δήμου συγκροτούν: 

1. Το Γραφείο Δημάρχου 

2. Η Διεύθυνση των Υπηρεσιών του Δήμου 

Άρθρο 2ο 

Οι προαναφερόμενες οργανικές μονάδες του Δήμου 

διαρθρώνονται στα ακόλουθα τμήματα και γραφεία: 

Το Γραφείο Δημάρχου διαρθρώνεται ως εξής: 

• Ιδιαίτερο Γραφείο Δημάρχου, Τύπου και Δημοσίων 

σχέσεων 

• Γραφείο Αντιδημάρχων 

• Γραφείο Ειδικού Συμβούλου και Ειδικού Συνεργάτη 

• Γραφείο Νομικών Συμβούλων 

• Γραφείο Διεθνών Σχέσεων (Ευρωπαϊκή Ένωση) 

• Γραφείο Κοινωνικής Πρόνοιας 

Στη Διεύθυνση τωνΥπηρεσιώντου Δήμου υπάγονταιτα 

εξήςτμήματα: 

• 1. Τμήμα Διοικητικών Υπηρεσιών 


Άρθρο 3ο 

Η οργανική σύνθεση, η διαβάθμιση κατά κατηγορίες, 
κλάδους και βαθμούς έχει ως εξής: 


Α. ΜΟΝΙΜΟ ΠΡΟΣΩΠΙΚΟ 

(Σ’ αυτή την κατηγορία έχουν ενταχθεί και όλοι οι υπη- 
οετούντες αυτήν τη στιγμή υπάλληλοι που έχουν μονιμο¬ 
ποιηθεί πριν το Νόμο 2266/94 και αποτελούν την συντρι¬ 
πτική πλειοψηφία των υπαλλήλων. 

Εδών έχουν ενταχθεί οι παρακάτω υπηρετούντες υπάλ¬ 
ληλοι, που αυτή τη στιγμή άλλοι μεν έχουν σχέση εργα¬ 
σίας ιδιωτικού δικαίου αορίστου χρόνου άλλοι δε είναι μό¬ 
νιμοι αλλά με προσωπικές θέσεις, όλοι όμως έχουν προ- 
σληφθεί και μονιμοποιηθεί πριν το Νόμο 2266/94 και των 
οποίων οι οργανικές θέσεις όταν κενωθούν - με οποιοδη- 
ποτε τρόπο - μετατρέπονται σε θέσεις μονίμου προσωπι¬ 
κού: , „ .. 

Κατηγ. ΔΕΙ Διοικητικών Υπαλλήλων, 1 υπαλλ. 

(Δημητριάδης) 

Κατηγ. ΔΕ2 Επιστατών Καθαριότητας, 1 υπαλλ. (I ιω. 
Σεβδαλής) 

Κατηγ. ΔΕ29 Οδηγών, 1 υπαλλ. (Λ. Γιανναρος) 

Κατηγ. ΔΕ30 Υδραυλικών, 4 υπαλλ. (Γ. Δασκαλάκης, Γ. 

Τζοανάκης, Β. Ελευθεράκης και Δ. Σκιαδάς) 

λ™ ι-ΐλε-κ-ηΛηλήνίιΐυ τ υπαλλ. (Μπελενιώτης - 


Ανανιάδης - Καραγιώργος) 

Κατηγ. ΥΕ16 Εργατών κήπων, 3 υπαλλ. (Γ. Καναρης, Ν. 
Γλυκουδάκηςτου Γέω. και Ν. Σαββόπουλος) 

Κατηγ. ΥΕ16 Εργατών - φυλάκων νεκροταφείου, 1 υ¬ 
παλλ. (Δενδρολίβανος) 

Κατηγ. ΥΕ16 Εργατών - φυλάκων γυμναστηρίου, 1 υ¬ 
παλλ. (Κωνσταντάτος) 

Κατηγ. ΥΕ16 Εργατών καθαριότητας, 11 (Βασιλείου - Α. 
Μαραζιώτης - Κ. Μαραζιώτης - Γιαννούλης - Γιαγκάζης - 
Ορφανός - Χατζηροδίτης - Γιάννης Σεβδαλής - Ιωσ. 
Σολωμός - Κακλόπουλος - Βαρκαρώτας). 

ΘΕΣΕΙΣ ΠΡΟΣΩΠΙΚΟΥ 

1. Κλάδος ΠΕΙ Διοικητικών 4 θέσεις με βαθμό Δ-Α 

2. Κλάδος ΠΕ3 Πολιτικού Μηχανικού 1 θέση με βαθμό Δ-Α 

3. Κλάδος Π Ε4 Αρχιτεκτόνων 1 θέση με βαθμό Δ-Α 

4. Κλάδος ΠΕ11 Πληροφορικής 1 θέση με βαθμό Δ-Α 

5. Κλάδος ΤΕ3 Τεχνολόγων 

πολιτ μηχ/κών 2 θέσεις με βαθμό Δ-Α 

6. Κλάδος ΤΕ17 Λογιστών 1 θέση με βαθμό Δ-Α 

7. Κλάδος ΤΕ19 Πλη ροφορική ς 2 θέσεις με βαθμό Δ-Α 

8. ΚλάδοςΔΕΙ Διοικητικοί 10 θέσεις με βαθμό Δ-Α 

9. Κλάδος ΔΕ2 Εποπτών Καθ/τας 2 θέσεις με βαθμό Δ-Α 

10. Κλάδος ΔΕ4 Μηχανοστασιαρχών 1 θέση με βαθμό Δ-Α 

11. Κλάδος ΔΕ5 Δομικών Έργων 2 θέσεις με βαθμό Δ-Α 

12. Κλάδος ΔΕ 14 Ελεγκτών 
Εσόδων - Εξόδων (που μετά τη 
λειτουργία της Ταμειακής Υπηρεσίας 
και όταν κενωθούν - με οποιοδήποτε 

τρόπο - καταργούνται) 2 θέσεις με βαθμό Δ-Α 

13. Κλάδος ΔΕ 15 Δημοτικών 
Εισπρακτόρων (που μετά τη 
λειτουργία της Ταμειακής Υπηρεσίας 
και όταν κενωθούν - με οποιοδήποτε 

τρόπο - καταργούνται) 2 θέσεις με βαθμό Δ-Α 

14. Κλάδος ΔΕ23 Ειδικού προσωπικού 2 θέσεις με βαθμό Δ-Α 

15. ΚλάδοςΔΕ24 Ηλεκτρολόγων 4 θέσεις με βαθμό Δ-Α 

16. Κλάδος ΔΕ26 Μηχανοτεχνίτη 

Αυτ/των 1 θέση με βαθμό Δ-Α 

17. Κλάδος ΔΕ28 Χειριστών 

Μηχανημάτων 2 θέσεις με βαθμό Δ-Α 

18. Κλάδος ΔΕ29 Οδηγών 7 θέσεις με βαθμό Δ-Α 

19. Κλάδος ΔΕ30 Τεχνίτη Οικοδόμου 1 θέση με βαθμό Δ-Α 

20. Κλάδος ΔΕ30 Τεχνίτη Σιδηρουργού 1 θέση με βαθμό Δ-Α 

21 Κλάδος ΔΕ30 Τεχνίτη Υδραυλικού 6 θέσεις με βαθμό Δ-Α 

22. Κλάδος ΔΕ35 Δενδροκηπουρών 1 θέση με βαθμό Δ-Α 

23. Κλάδος ΔΕ38 Χειριστών Η/Υ 1 θέση με βαθμό Δ-Α 

24. Κλάδος ΥΕ1 Κλητήρων-Θυρωρών 2 θέσεις με βαθμό Ε-Γ 

25. Κλάδος ΥΕ16 Εργατών κήπων 6 θέσεις με βαθμό Ε-Γ 

26. Κλάδος ΥΕ 16 Καθαριστριών 2 θέσεις με βαθμό Ε-Γ 

27. Κλάδος ΥΕ16 Εργατών Καθ/τας 23 θέσεις με βαθμό Ε-Γ 

28. Κλάδος ΥΕ 16 Αποθηκαρίου 1 θέση με βαθμό Ε-Γ 

29. Κλάδος ΥΕ 16 Εργάτες- 

Φύλακες νεκροταφείου 2 θέσεις με βαθμό Ε-Γ 

30. Κλάδος ΥΕ 16 Εργάτες - 

Φύλακες γυμναστηρίου 1 θέση με βαθμό Ε-Γ 

Α' Σύνολο μόνιμου προσωπικού 94 θέσεις 

(Από τις παραπάνω 94 προτεινόμεμενες θέσεις - από 88 
που ήσαν μετονπροηγούμενο ΟΕΥ - σήμερα καλύπτονται 
οι 56 και οι υπόλοιπες (αυτή τη στιγμή 32 και με τον προ- 
τεινόμενο Ο.Ε.Υ. 38) είναι κενές 
Β. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥΧΡΟΝΟΥ 

1. Μία θέση Διοικητικού Υπαλλήλου 

2. Δύο θέσεις οδηγών 

3. Έξι θέσεις εργατών καθαριότητας, 

(Από τις 9 προαναφερόμενες θέσεις, σήμερα υπάρχει 
μόνο η μία - από ένα οδηγό που συνταξιοδοτήθηκε - ενώ 
υπηρετούν εννέα). 

Οι θέσεις αυτής της κατηγορίας όταν κενωθούν με ο¬ 
ποιοσδήποτε τρόπο, καταργούνται (Ν. 2266/94). 

Β'Σύνολο (υπηρετούντος και προτεινόμενου) προσωπι¬ 
κού ιδιωτικού δικαίου αορίστου χρόνου 9 θέσεις. 

Γ. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

1. Μία θέση ειδικού συνεργάτη, κατηγορίας ΠΕ ή ΤΕ ή 
ΔΕ με βαθμό Α' 

2. Μία θέση ειδικού συμβούλου, κατηγορίας ΠΕ ή ΤΕ ή 
ΔΕ με βαθμό Α' 

Οι θέσεις αυτές καλύπτονται με απόφαση της Δημάρχου 
και λήγουν (το πολύ) με τη λήξη της θητείας τους. 

Γ' Σύνολο προσωπικού Ειδικών θέσεων 2 θέσεις 


ΓΕΝΙΚΟ ΣΥΝΟΛΟ ΠΡΟΣΩΠΙΚΟΥ 

ΤΟΥ ΠΡΟΤΕΙΝΟΜΕΝΟΥ Ο.Ε.Υ 105 (εκατόν πέντε) θέσεις 

Διαφορά 96 - 92 + 7 (εφτά) θέσεις 

Άρθρο 4ο 

Ο Διευθυντής και οι Προϊστάμενοι των Οργανικών μο¬ 
νάδων του Δήμου ορίζονται - κατά Οργανική μονάδα και 
κατά προτεραιότητα - από τους κλάδους: 

1. Ο Διευθυντής του Δήμου 

ορίζεται από τους κλάδους ΠΕΙ, ΤΕ17, ΔΕΙ, ΔΕ38 με 
βαθμό Α' και - αν δεν υπάρχει - με βαθμό Β' 

2. Ο Προϊστάμενος του Διοικητικού Τμήματος 
ορίζεται από τους κλάδο υς Π Ε1 , ΤΕ 17, ΤΕ 19, ΔΕ 1, ΔΕ38 

με βαθμό Α' και - αν δεν υπάρχει - με βαθμό Β' 

3. Ο Προϊστάμενος του Οικονομικού Τμήματος 
ορίζεται από τους κλάδους ΠΕΙ, ΠΕ 11, ΤΕ17, ΔΕΙ, με 

βαθμό Α' και - αν δεν υπάρχει - με βαθμό Β 

4. Ο Προϊστάμενος του Τεχνικού Τμήματος 

ορίζεται από τους κλάδους ΠΕ3, ΠΕ4, ΤΕ3, ΤΕ4, ΤΕ5, 
ΔΕ2, ΔΕ5 με βαθμό Α' και - αν δεν υπάρχει - με βαθμό Β' 

5.0 Προϊστάμενος του Τμήματος Ύδρευσης 
ορίζεται από τους κλάδους ΠΕΙ, ΠΕ3, ΠΕ4, ΤΕ3, ΤΕ4, 
ΤΕ5, ΔΕ2, ΔΕ4, ΔΕ5, ΔΕ30 με βαθμό Α' και - αν δεν υπάρ¬ 
χει - με βαθμό Β' 

6.0 Προϊστάμενος του Γ ραφείου Ταμειακής Υπηρεσίας 
ορίζεται από τους κλάδους ΠΕΙ, ΤΕ17, ΔΕΙ, ΔΕ38, ΔΕΙ 4, 
ΔΕ 15, ΔΕ38 με βαθμό Α' και - αν δεν υπάρχει - με βαθμό Β'" 
Για την επιλογή του Διευθυντή του Δήμου και για όλους 
τους προϊσταμένους των τμημάτων η επιλογή γίνεται κα¬ 
τά σειρά προτεραιότητας από τους κλάδους, όπως έχουν 
αναγραφεί στον παρόντα Ο.Ε.Υ. του Δήμου. 

Άρθρο 5ο 

Οι αρμοδιότητες και τα αντικείμενα κάθε υπηρεσιακής 
μονάδας, που αναφέρεται στον Οργανισμό αυτό, καθορί¬ 
ζονται ως εξής: 

Α. ΓΡΑΦΕΙΟ ΔΗΜΑΡΧΟΥ 
1. Ιδιαίτερο γραφείο Δημάρχου 
Στην αρμοδιότητά του ανήκουν: 
α. Η διεξαγωγή κάθε υπηρεσίας που αναθέτει η 
Δήμαρχος στο γραφείο αυτό και η οποία δεν ανήκει στην 
αρμοδιότητα άλλων υπηρεσιών του Δήμου, 
β. Η διεξαγωγή της αλληλογραφίας της Δημάρχου, 
γ. Η φροντίδα για τον καθορισμό των ημερών και ωρών, 
που η Δήμαρχος μπορεί να δέχεται διάφορες επιτροπές 
και πολίτες, καθώς και επισκεπτήριο συνεντεύξεων με αρ¬ 
χές, επιτροπές και πολίτες. 

δ. Η τήρηση βιβίου συνεδριάσεων, όπουπαρευρίοκεται 
η Δήμαρχος και η ενημέρωση επί των θεμάτων. 

ε. Η τήρηση του αρχείου της Δημάρχου και του βιβλίου 
των αποφάσεων της Δημάρχου και των Αντιδημάρχων. 

στ. Η οργάνωση επαφών με την κεντρική εξουσία και με 
δημοτικούς άρχοντες. 

ζ. Η ευθύνη της ενημέρωσης και πληροφόρησης των 
δημοτών, δημοτικών φορέων, τύπου, τηλεόρασης κ.λπ. 

η. Η μέριμνα για τη διακόσμηση των δημοτικών κτιρίων, 
οδών και πλατειών. 

θ. Η μέριμ να για την απονομή βραβείων και λοιπών τιμη¬ 
τικών διακρίσεων σε διακεκριμένα άτομα. 

ι. Η μέριμνα για την τήρηση βιβλίου καταχώρησης των 
Αρχών, Υπηρεσιών, Συλλόγων, Σωματείων, Βουλευτών 
της περιοχής κ.λπ. 

ια. Η φροντίδα για την οργάνωση εορτών, δεξιώσεων 
και επισήμων τελετών. 

ιβ. Η παραλαβή των φύλλων ημερήσιου και περιοδικού τύ¬ 
που και κάθε έντυπου και βιβλίου που απευθύνεται στο Δήμο. 

ιγ. Η παρακολούθηση όλων των θεμάτων, που δημοσι¬ 
εύονται και αφορούν στο Δήμο ή στη Διοίκησή του και 

στην Τοπική Αυτοδιοίκηση, για ενημέρωση της Δημάρχου 
και των αρμοδίων υπηρεσιών. 

ιδ. Η παροχή κάθε πληροφορίας που επιτρέπεται, 
στους πολίτες που προσέρχονται στο Δήμο. 

ιε. Η συνεργασία με τους μαζικούς φορείς της πόλης για 
την ενημέρωσή τους για τις δραστηριότητες του Δήμου 
και η παροχή κάθε δυνατής βοήθειας. 

ιστ. Η σύνταξη απαντήσεων σε σχόλια ή άρθρα εφημε¬ 
ρίδων με την εξουσιοδότηση της Δημάρχου και η τήρηση 
αρχείου γι' αυτά. 

2. Γραφείο Αντιδημάρχων 
Στην αρμοδιότητά του ανήκουν: 

α. Η διαξαγωγή της προσωπικής αλληλογραφίας των 
Αντιδημάρχων. 

β. Η τήρηση μνημονίου συναντήσεων και υποχρεώσεων 
των Αντιδημάρχων. 

γ. Η ταξινόμηση και προώθηση των υπηρεσιακών εγ¬ 
γράφων στους Αντιδημάρχους. 

3. Γραφείο Ειδικού Συμβούλου και Ειδικού Συνεργάτη 
Στην αρμοδιότητά του ανήκουν: 

α. Η άσκηση επιτελικών καθηκόντων, χωρίς αποφασι¬ 
στική αρμοδιότητα οποιοσδήποτε μορφής. 

β. Η παροχή συμβουλών και η διατύπωση εξειδικευμέ- 
νων απόψεων, γραπτών ή προφορικών, για το συγκεκριμ- 
μένοτομέαδραστηριοτήτωντου Δήμου, τον οποίο έχουν 
ορισθεί να εξυπηρετήσουν. 

Το συμβουλευτικό τους έργο απευθύνεται προς τη 
Δήμαρχο, το Δημοτικό Συμβούλιο και τη Δημαρχιακή 
Επιτροπή, ανάλογα με τις αρμοδιότητέςτους. 

Για τους ΕΠΙΣΤΗΜΟΝΙΚΟΥΣ ΣΥΝΕΡΓΑΤΕΣ ειδικά: 

Η παροχή υπηρεσιών μέσα στον κύκλο των γνώσεων 
τους σε εξειδικευμένα θέματα, που μπορούν να αναφέ- 
ρονται στη διενέργεια ερευνών, εκπόνηση μελετών, σύ¬ 
νταξη εκθέσεων, υποβολή προτάσεων ή εισηγήσεων, η ε¬ 
πεξεργασία και παρουσίαση στοιχείων απαραίτητων για 
την πραγμάτωση των σκοπών του Δήμου, η παροχή επι¬ 
στημονικής ή τεχνολογικής βοήθειας οε ειδικά θέματα 
που απασχολούν τις οργανωτικές μονάδες του Δήμου, η 
συστηματική παρακολούθηση της επιστήμης και τεχνο¬ 
λογίας στον τομέα της δραστηριότητάς τους, η τήρηση 
αρχείου Ελληνικών και ξένων βιβλιογραφικών δεδομένων 
και η διενέργεια κάθε άλλης εργασίας, που τους ανατίθε¬ 
ται από την Δήμαρχο. 

Οι ειδικοί συνεργάτες, οι ειδικοί σύμβουλοι και οι επι¬ 
στημονικοί συνεργάτες αναφέρονται απ' ευθείας στη 
Δήμαρχο. 

4. Γραφείο Νομικής Υπηρεσίας 

Νομικός Σύμβουλος 

Στην αρμοδιότητά του ανήκουν: 

α. Η παρακολούθηση του Γ ραφείου και των αντικειμέ¬ 
νων του. 

β. Η παροχή στη Δήμαρχο και τον Πρόεδρο του 
Δημοτικού Συμβουλίου κάθε ζητούμενης γνωμοδότησης 
ή συμβουλής για κάθε νομικό θέμα, που αφορά στο Δήμο 
καιτα Νομικάτου Πρόσωπα. 

γ. Η παροχή στο Διευθυντή των υπηρεσιών του Δήμου 
της γνώμης του επί θεμάτων των υπηρεσιών, που απαι¬ 
τούν ειδική νομική έρευνα και επεξεργασία. 

δ. Η παράσταση ενώπιον των Δικαστηρίων, του Αρείου 
Πάγου, του Συμβουλίου της Επικράτειας, καθώς και ενώ¬ 
πιον κάθε άλλου Δικαστηρίου, όταν κρίνεται αυτό ανα¬ 
γκαίο για την εκπροσώπηση των συμφερόντωντου Δήμου 
ή όταν - λόγω υπηρεσιακής ανάγκης - αυτό απαιτείται. 

ε. Η παράσταση στις συνεδριάσεις του Δημοτικού 
Συμβουλίου και της Δημαρχιακής επιτροπής, όταν αυτό 
ζητηθεί. 


στ. Η τήρηση Αρχείου των Δικαστικών υποθέσεων του 
Δήμου, των σχετικών αποφάσεων των Δικαστηρίων και βι¬ 
βλίου με στοιχεία τους. 

ζ. Η παραλαβή και τήρηση Αρχείου όλων των εξωδίκων 
και δικαστικών εγγράφων που κοινοποιούνται στο Δήμο. 

η. Η παρακολούθηση της Νομοθεσίας,των Προεδρικών 
Διαταγμάτων, Υπουργικών αποφάσεων κ.λπ. που αναφέ- 
ρονται στη Δημοτική Νομοθεσία. 

θ. Η επεξεργασία και η κατάρτιση των σχεδίων συμβά¬ 
σεων, συμβολαίων, διακηρύξεων ή όρων δημοπρασιών, 
που διαβιβάζονται σε σχέδια από τις αρμόδιες υπηρεσίες 
του Δήμου. 

ι. Ο έλεγχος των τίτλων ιδιοκτησίας των περιουσιακών 
στοιχείων του Δήμου, τα οποία αγοράζονται, μισθώνο¬ 
νται ή μεταβιβάζονται. 

5. Γραφείο Διεθνών σχέσεων (Ευρωπαϊκή Ένωση) 

Στην αρμοδιότητά του ανήκουν: 

α. Η σύνταξη μηνιαίου προγραμματισμού του Γ ραφείου 
Δημάρχου, η παρακολούθηση και συγκέντρωση στοιχεί¬ 
ων για την πορεία των εκτελουμένων εργασιών και θεμά¬ 
των, που αφορούν στο Δήμο. 

β, Η οργάνωση ημερίδων και σεμιναρίων επιμόρφωσης 
- ενημέρωσης των αιρετών του Δήμου και των Διοικήσεων 
των Νομικών του Προσώπων. 

γ. Η οργάνωση ημερίδων και σεμιναρίων γενικού ενδια¬ 
φέροντος, που απευθύνονται στο ευρύτερο κοινό (δημό¬ 
τες και όχι μόνο). 

δ. Η μέριμνα για την επαγγελματική κατάρτιση του προ¬ 
σωπικού καιη υπηρεσιακή ενημέρωση και επιμόρφωσή του. 

ε. Η οργάνωση εκπαιδευτικών προγραμμάτων και προ¬ 
γραμμάτων επαγγελματικής και τεχνικής κατάρτισης, κα¬ 
θώς και λαϊκής επιμόρφωσης. 

στ. Η αξιοποίηση των προγραμμάτων της Ευρωπαϊκής 
Ένωσης. 

ζ. Η εκπόνηση προτάσεων, εισηγήσεων και προγραμμά¬ 
των, που αφορούν σε θέματα προγραμματισμού και ανά¬ 
πτυξης του Δήμου. 

6. Γ ραφείο Κοινωνικής Πρόνοιας 
Στην αρμοδιότητά του ανήκουν: 
α. Η παροχή υπηρεσιών στους δημότες, που αντιμετω¬ 
πίζουν ανάλογα κοινωνικά προβλήματα (κοινωνικές πα¬ 
ροχές, κοινωνική φροντίδα κ.λπ.). 

β. Η μελέτη και βοήθεια σε προβλήματα που σχετίζονται 
με συγκεκριμμένες κοινωνικές ομάδες (τρίτη ηλικία, άτο¬ 
μα με ειδικές ανάγκες, νεολαία κ.λπ.). 

γ. Η αξιοποίηση στοιχείων, που προκύπτουν από τις γε¬ 
νικές απογραφές πληθυσμού, για τη συγκρότηση αρχεί¬ 
ου στο οποίο αποτυπώνονται οι βασικές κοινωνικές και οι 
οικονομικές παράμετροι του πληθυσμού του Δήμου. 

δ. Η καταγραφή και παρακολούθηση της απασχόλησης 
και της ανεργίας - καταγραμμένης και μη - σε Δημοτικό ε¬ 
πίπεδο και η επεξεργασίαπροτάσεων και προγραμμάτων, 
με σκοπό τον περιορισμό των κοινωνικών επιπτώσεων. 

ε. Η συστηματική αξιοποίηση της Δημοτικής υπηρεσίας 
σε τοπικό επίπεδο για την προώθηση - σε συνεργασία με 
άλλους φορείς - της κοινωνικής αλληλεγγύης. 

στ. Η διεξαγωγή ενημερωτικών εκδηώσεων (ομιλιών, 
συζητήσεων, προβολών) με θέματα που απασχολούν 
τους δημότες. 

ζ. Η εφαρμογή προγραμμάτωνπου του ανατίθενται από 
τον προϊστάμενο του τμήματος ή άλλο αρμόδιο και είναι 
συναφή με το αντικείμενό του (κοινωνικών, επιμορφωτι¬ 
κών. ενημερωτικών κ.λπ.). 

Β. ΔΙΕΥΘΥΝΣΗ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 
Στην αρμοδιότητά της ανήκουν: 

α. Η εποπτεία και ο έλεγχος των τμημάτων και γραφεί¬ 
ων, που συγκροτούν τη διεύθυνση. 

β, Ο συντονισμός, η κατεύθυνση και η παροχή των απα¬ 
ραίτητων οδηγιών στα τμήματα και γραφεία για την άσκη¬ 
ση των αρμοδιοτήτων τους, σύμφωνα με τις διατάξεις του 
παρόντος οργανισμού και των σχετικών Νόμων και 
Διαταγμάτων. 

γ. Η συγκέντρωση, παρακολούθηση και κοινοποίηση 
στις αρμόδιες υπηρεσίες του Δήμου των Νόμων, των 
Διαταγμάτων, των Διοικητικών και Δικαστικών αποφάσε¬ 
ων που κοινοποιούνται στο Δήμο. 

δ. Η τήρηση του εμπιστευτικού πρωτόκολλου του 
Δήμου, εφ’ όσον δεντο τηρεί η Δήμαρχος. 

ε. Η παραλαβή της εισερχόμενης αλληλογραφίας, η α¬ 
ποσφράγισή της, ο χαρακτηρισμός της με τη μονογραφή 
του σύμφωνα με το περιεχόμενό της στην ανάλογη υπη¬ 
ρεσία, για την εν συνεχεία διανομή της. 

στ. Η άσκηση γενικής εποπτείας στο προσωπικό του 
Δήμου με οποιαδήποτε σχέση εργασίας (τακτικού, αορί¬ 
στου κ.λπ) και η εισήγηση στη Δημοτική Αρχή κάθε θέμα¬ 
τος, που αφορά στην εν γένει κατάστασή του. 

ζ. Η παρακολούθηση της νομοθεσίας και νομολογίας, 
που αφορά σε όλα τα θέματα (διοικητικά, οικονομικά, τε¬ 
χνικά κ.λπ.) και η ενημέρωση σχετικά με αυτά όλων των 
τμημάτων και των γραφείων. 

η. Ο έλεγχος και η θεώρηση όλωντων καταστάσεων πλη¬ 
ρωμής του προσωπικούτου Δήμου με οποιαδήποτε σχέση 
εργασίας (μόνιμου, αορίστου κ.λπ.), των χρηματικών ε¬ 
νταλμάτων πληρωμής και των λοιπών εγγράφων, πριν υ- 
πογραφούν από τη Δήμαρχο ή τον Αρμόδιο Ανπδήμαρχο. 

θ. Η παροχή οδηγιών για τη σύνταξη του γενικού προϋ¬ 
πολογισμού εσόδων και εξόδων του Δήμου και η έγκαιρη 
και κανονική βεβαίωση και είσπραξη των εσόδων. 

ι. Η επιμέλεια για τη σωστή εκτέλεση του προϋπολογι¬ 
σμού και η υπόδειξη όταν παρίσταται ανάγκη των απα¬ 
ραίτητων ενεργειών για την εξασφάλιση των εσόδων ή τη 
συγκράτηση των δαπανών. 

ια. Η υπογραφή όλων των βεβαιωτικών καταλόγων για 
όλους τους φορείς, τέλη, δικαιώματα, μισθώματα κ.λπ. 

ιβ. Η μετακίνηση - κατά την κρίση του - υπαλλήλων που 
είναι τοποθετημένοι σε τμήματα και γραφεία, σε άλλα 
γραφεία, διαφο ρετικο ύ τμή ματος για την αντιμετώπιση υ¬ 
πηρεσιακών αναγκών. 

ιγ. Η εκχώρηση - κατά την κρίση του - στους προϊσταμέ¬ 
νους των τμημάτων διοικητικών αρμοδιοτήτων, εκτός ε¬ 
κείνων, που απορρέουν από Νόμους και Διατάγματα. 

ιδ. Γενικώς, η μελέτη προτάσεων σχετικά με την καλύ¬ 
τερη οργάνωση των υπηρεσιών του Δήμου. 

ιε. Η ασχολία με οποιοδήποτε θέμα, που ανήκει στην αρ¬ 
μοδιότητα όλων των υπηρεσιών, σύμφωνα με τις διατά¬ 
ξεις των νόμων και των διαταγμάτων. 

ιστ. Η ανάθεση στα γραφεία της Τεχνικής υπηρεσίας κά¬ 
θε είδους εργασιών, που είναι αρμοδιότητά της. 

ιζ. Η συγκέντρωση των απαραίτητων απαιτούμενων 
στοιχείων για τη σύνταξη του Τεχνικού προγράμματος 
του Δήμου. 

ιη. Η άσκηση των αρμοδιοτήτων που προβλέπονται από 
το Νόμο για τα δημοτικά έργα και τις προμήθειες, δηλαδή 
θεώρηση των μελετών, των συγκριτικών πινάκων, πιστο¬ 
ποιήσεων τελικών επιμετρήσεων κ.λπ. 

κ. Η παρακολούθηση της κανονικής απορρόφησης των 
πιστώσεων και η εισήγηση - σε συνεργασία με τους προϊ¬ 
σταμένους των Διοικητικών, Οικονομικών και Τεχνικών υ¬ 
πηρεσιών - για τη λήψη των αναγκαίων μέτρων. 


Γ. ΠΡΟΪΣΤΑΜΕΝΟΙ ΤΜΗΜΑΤΩΝ 

Στην αρμοδιότητά τους ανήκουν: 

1. Η εποπτεία και ο έλεγχος των γραφείων, που συ¬ 
γκροτούντο τμήματους. 

2. Ο συντονισμός, η καθοδήγηση και η παροχή των α¬ 
παραίτητων οδηγιών στα γραφεία του τμήματός τους για 
την άσκηση των αρμοδιοτήτων τους, σύμφωνα με τις δια¬ 
τάξεις του παρόντος οργανισμού καιτων σχετικών Νόμων 
και Διαταγμάτων. 

3. Η εισήγηση των αντικειμένωντης αρμοδιότητας τους 
και η άσκηση των κατά Νόμο ή κατ’ εξουσιοδότηση αρμο¬ 
διοτήτων. 

4. Ο έλεγχος, η θεώρηση όλωντων εγγράφων των υφι¬ 
σταμένων τους και η συνυπευθυνότητάτους για τη νομι¬ 
μότητα και πληρότητα των εγγράφων - πριν να διαβιβα- 
σθούν στο Διευθυντή για τελική υπογραφή. 

5. Η μέριμνα και η ευθύνη για τη σύννομη, ορθή και τα¬ 
χεία διεκπεραίωση των υποθέσεων των αρμοδιοτήτων 
τους. 

6. Η εισήγηση για τη λήψη μέτρων, για την εύρυθμη και 
ομαλή λειτουργία των τμημάτων τους. 

7. Η παραλαβή της αλληλογραφίας του τμήματός τους 
και η εν συνεχεία διανομή στα ανάλογα γραφεία για ενέρ¬ 
γεια. 

8. Η ανάθεση πρόσθετης εργασίας στους υπαλλήλους 
κάθε γραφείου του τμήματός του - κατά την κρίση του - ό¬ 
ταν παρίστσται ανάγκη για την αντιμετώπιση υπηρεσια¬ 
κών αναγκών. 

9. Η εκχώρηση - κατά την κρίση τους - διοικητικών αρ¬ 
μοδιοτήτων, εκτός εκείνων που απορρέουν από Νόμου 
και Διατάγματα. 

10. Η μετακίνηση-κατά την κρίση τους-υπαλλήλων του 
τμήματός τους σε άλλα γραφεία, για την αντιμετώπιση υ- 
πηρεασιακών αναγκών. 

ΤΜΗΜΑΤΑ 

1. ΤΜΗΜΑ ΔΙΟΙΚΗΤΙΚΟ 

α. ΓΡΑΦΕΙΟ ΠΡΟΣΩΠΙΚΟΥ 

Στην αρμοδιότητα του ανήκουν: 

1. Η εφαρμογή της ισχύουσας κάθε φορά νομοθεσίας, 
σχετικά με την υπηρεσιακή κατάσταση του κάθε είδους 
προσωπικούτου Δήμου. 

2. Η τήρηση των μητρώων, των ατομικών φακέλλων και 
των ευρετηρίωντου προσωπικούτου Δήμου, με οποιαδή¬ 
ποτε σχέση εργασίας, των συνταξιούχων, καθώς και των 
δελτίων παρουσίας τους και η φροντίδα γιατη συνεχή πα¬ 
ρακολούθηση και ενημέρωσή τους. 

3. Η σύνταξη των κατά Νόμο πινάκων αρχαιότητας των 
υπαλλήλων το υ Δήμο υ. 

4. Η σύνταξη παραστατικών στοιχείων πληρωμής του υ- 
πηρετούντος προσωπικού και η κοινοποίηση των μεταβο¬ 
λών εγκαίρως στο αρμόδιο γραφείο. 

5. Η διεξαγωγή όλων εκείνων των υπηρεσιών, που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατά¬ 
ξεις, συντάξεις, χορηγήσεις αδειών, πειθαρχικές υποθέ¬ 
σεις και η κοινοποίησή τους στο τμήμα λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η έκδοση εγκυκλίων Δημάρχου, που ρυθμίζουν τα ε¬ 
σωτερικά λειτουργικά προβλήματα των Υπηρεσιών. 

8. Η παρακολούθηση του πειθαρχικού δικαίου, που κά¬ 
θε φορά ισχύει για το προσωπικό του Δήμου και η ενημέ¬ 
ρωση σχετικά με αυτό της Δημάρχου. 

9. Η σύνταξη του σχεδίου πρότασης του Οργανισμού 
Εσωτερικής Υπηρεσίας του Δήμου, προ κειμένου να τεθεί 

υπόψη του Συλλόγου Εργαζομένων για να εκφράσει τη 
γνώμη του 

10. Η σύνταξη των μισθοδοτικών καταστάσεων όλου 
του προσωπικού του Δήμου με οποιαδήποτε σχέση εργα¬ 
σίας. 

1 1 Η μέριμνα για την τακτική και έγκαιρη πληρωμή των 
πάσης φύσεως αποδοχών όλωντων μισθωτώντου Δήμου 
και η εκτέλεση κάθε εργασίας, που έχει σχέση με την α¬ 
σφάλισή τους. 

12. Η επιμέλεια για την παρακράτηση και αποδοχή των 
προστίμων, που επιβάλλονται στο προσωπικό. 

13. Η σωστή εφαρμογή των συλλογικών συμβάσεων ερ¬ 
γασίας και των εγκυκλίων για κάθε θέμα που αφορά στους 
εργαζόμενους. 

β. ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΟΥ 
ΚΑΙ ΔΗΜΑΡΧΙΑΚΗΣ ΕΠΙΤΡΟΠΗΣ 

Στην αρμοδιότητα του ανήκουν: 

1. Η συνεργασία με τον Πρόεδρο του Δημοτικού 
Συμβουλίου και τη Δήμαρχο για τη ν κατάρτιση των θεμά¬ 
των της ημερήσιας διάταξης του Δημοτικού Συμβουλίου, 
της Δημαρχιακής Επιτροπής και της Επιτροπής 
Δημοπρασιών και η επιμέλειάτου - με ευθύνη του - γιατην 
κοινοποίησή τους, καθώς και των προσκλήσεων των συ¬ 
νεδριάσεων (κατά τις κείμενες διατάξεις) στους 
Δημοτικούς Συμβούλους, τα μέλη της Δημαρχιακής 
Επιτροπής και της Επιτροπής Δημοπρασιών. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των πρακτικών των συνεδριάσεων του 
Δημοτικού Συμβουλίου, της Δημαρχιακής Επιτροπής και 
της Επιτροπής Δημοπρασσιών. 

4. Η υποβολή αντιγράφων των αποφάσεων των πιο πά¬ 
νω οργάνων στην αρμόδια διοικητική Αρχή για έγκριση. 

5. Η διαβίβαση στιςαρμόδιες υπηρεσίεςτου Δήμουτων 
αποφάσεων, που είναι σχετικές με τα αντικείμενα της αρ- 
μοδιότητάς τους. 

6. Η τήρηση ευρετηρίου των αποφάσεωνπου λαμβάνο- 
νται και των εγκριτικών ή μη αποφάσεων της Διοικητικής 
Αρχής. 

7. Η τήρηση επίσημου βιβλίου, στο οποίο καταχωρού- 
νται πρακτικά και αποφάσεις της Δημαρχιακής 
Επιτροπής. 

8. Η παρακολούθηση των υποθέσεων, που παραπέμ- 
φθηκαν από το Συμβούλιο στις επιτροπές για πληρέστε¬ 
ρη μελέτη και η φροντίδα για την έγκαιρη εισαγωγή τους 
στο Δ.Σ. για λήψη οριστικής απόφασης. 

γ. ΓΡΑΦΕΙΟ ΣΥΝΟΙΚΙΑΚΩΝ ΣΥΜΒΟΥΛΙΩΝ 

Στην αρμοδιότητά του ανήκει ό, τι σχετικό με την προε¬ 
τοιμασία και τη διενέργεια των εκλογών για την ανάδειξη 
Συνοικιακών Συμβουλίων και η γραμματειακή υποστήριξή 
τους. 

δ. ΓΡΑΦΕΙΟ ΠΑΙΔΕΙΑΣ ΚΑΙ ΣΧΟΛΙΚΩΝ ΚΤΙΡΙΩΝ 

Στην αρμοδιότητά του ανήκουν: 

1. Η γραμματειακή υποστήριξη της Επιτροπής 
Παιδείας. 

2. Η φροντίδα για τις επισκευές και συντηρήσεις των 
σχολικών κτιρίωντου Δήμου, με τη βοήθεια των Τεχνικών 
Υπηρεσιών. 

3. Η συνεργασία με την Επιτροπή Παιδείας με τους αρ¬ 
μόδιους φορείς (συλλόγους γονέων, καθηγητών κ.λπ.) 
γιατην αρτιώτερη λειτουργίατων εκπαιδευτηρίωντης πε¬ 
ριοχής και τη ν παροχή υψηλότερου επιπέδου μόρφωσης. 

4. Η έρευνα των δυνατοτήτων παροχής ειδικευμένων 
μορφών εκπαίδευσης και επαγγελματικού προσανατολι¬ 
σμού. 


ε. ΓΡΑΦΕΙΟ ΚΛΗΤΗΡΩΝ - ΘΥΡΩΡΩΝ - ΚΑΘΑΡΙΣΤΡΙΩΝ 

Στην αρμοδιότητά του υπάγονται οι εκάστοτε κλητή¬ 
ρες, θυρωροί και καθαρίστριες που υπηρετούν στο Δήμο 
και που έχουν σαν καθήκον ό, τι είναι σχετικό με την ειδι¬ 
κότητά τους, δηλαδή την επίδοση όλων των προσκλήσε¬ 
ων και διαφόρων εγγράφων των υπηρεσιών, τη μεταβίβα¬ 
ση στις υπηρεσίες των αρμόδιων Διοικητικών Αρχών για 
την παραλαβή ή επίδοση εγκυκλίων, εγγράφων κ.λπ. - τη 
φύλαξη των κτιρίων του Δήμου - και την επιμέλεια για τη 
διατήρηση καθαρού του χώρου του, και τη στελέχωση 
του τηλεφωνικού κέντρου, αντιστοίχως. 

στ. ΓΡΑΦΕΙΟ ΠΡΩΤΟΚΟΛΛΟΥ-ΑΡΧΕΙΟΥ-ΔΑΚΤΥΛΟ¬ 
ΓΡΑΦΗΣΗΣ - ΔΙΕΚΠΕΡΑΙΩΣΗΣ 

Στην αρμοδιότητά του ανήκουν: 

1. Η παραλαβή και πρωτοκόλληση, ταξινόμηση σε ευ¬ 
ρετήριο και συσχέτιση των κάθε είδους εισερχομένων εγ¬ 
γράφων. 

2. Η έγκαιρη διανομή στη Διεύθυνση, τα τμήματα και τα 
γραφεία των εγγράφων προς ενέργεια και η τήρηση των 
πρωτοτύπων στο αρχείο. 

3. Η παραλαβή και η ταξινόμηση των εγγράφων που 
προορίζονται για αρχειοθέτηση. 

4. Η διεκπεραίωση κάθε εισερχομένου και εξερχομένου 
εγγράφου και ητήρηση των σχετικών βιβλίων παράδοσης. 

5. Η τήρηση του γενικού αρχείου του Δήμου και η εισή¬ 
γηση για την καταστροφή του θεωρούμενου σαν άχρη¬ 
στου, όταν απαιτείται. 

6. Η τήρηση του αρχείου όλων των υπηρεσιών του 
Δήμου, καθώς και του αρχείου των φύλλων της 
Εφημερίδας της Κυβέρνησης. 

7. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διάφορων αρχών. 

8. Η έκδοση - μετά από αίτηση και έγκριση της 
Προϊσταμένης Αρχής - των αιτούμενων αντιγράφων εγ¬ 
γράφων ή πιστοποιητικών. 

9. Η μέριμνα για τη δακτυλογράφηση των εγγράφων του 
Δήμου, των αποφάσεωντου Δημοτικού Συ μβουλίου και της 
Δημαρχιακής Επιτροπής, εκθέσεων, βεβαιώσεων, γνωμο¬ 
δοτήσεων και κάθε υπηρεσιακού κειμένου του Δήμου. 

ζ. ΓΡΑΦΕΙΟ ΔΗΜΟΤΟΛΟΓΙΟΥ - ΜΗΤΡΩΟΥ ΑΡΡΕΝΩΝ- 
ΣΤΡΑΤΟΛΟΓΙΑΣ ΚΑΙ ΕΚΛΟΓΩΝ 

Στην αρμοδιότητά του ανήκουν: 

1. Η τήρηση βιβλίων δημοτολογίων. 

2. Οι μεταβολές Δημοτολογίου από οποιαδήποτε αιτία. 

3. Οι εγγραφές νέων δημοτών λόγω μεταδημότευσης α¬ 
πό άλλους Δήμους ή Κοινότητες. 

4. Η τήρηση βιβλίου πληθυσμού. 

5. Η διεκπεραίωση της σχετικής αλληλογραφίας του 
γραφείου. 

6. Η τήρηση ευρετηρίου δημοτολογίου. 

7. Η εγγραφή δημοτών λόγω αποκτήσεως της ελληνικής 
ιθαγένειας, καθώς και η διαγραφή τους, λόγω απώλειας. 

8. Η αρχειοθέτηση εγγραφών και γενικών μεταβολών. 

9. Η σύνταξη ετήσιου μητρώου αρρένων. 

10. Η εγγραφή αδήλωτων και αλλοδαπώνπου αποκτούν 
την ελληνική ιθαγένεια. 

11. Η διαγραφή λόγω θανάτου, απώλειαςτης ελληνικής 
ιθαγένειας, μη ύπαρξης και απόκτησης ξένης ιθαγένειας. 

12. Η διάρθρωση επωνύμων, κυρίων ονομάτων, πατρω¬ 
νύμων, μητρωνύμων, τόπου γεννήσεων, έτους γεννήσε¬ 
ων, αλλαγών στοιχείων λόγω υιοθεσίας κ.λπ. 

13. Η έκδοση πιστοποιητικών κάθε τύπου, δηλαδή: γέν¬ 
νησης, οικογενειακής κατάστασης, ιθαγένειας για κάθε 
χρήση, εγγυτέρων συγγενών, σχολικής χρήσης, εκλογι¬ 
κής χρήσης κ.λπ. 

14. Η αρχειοθέτηση εγγράφων και γενικών μεταβολών 
στα ετήσια μητρώα. 

15. Η σύνταξη ετήσιου πίνακα στρατευσίμων. 

16. Η συγκέντρωση και η υποβολή αρμοδίωςτων δικαι- 
ολογητικών που απαιτούνται, για την εγγραφή δημοτών 
στους εκλογικούς καταλόγους. 

17. Η προετοιμασία, η συγκέντρωση και η διανομή του 
εκλογικού υλικού. 

18. Η διενέργεια κάθε εργασίας, που έχει σχέση με τις ε¬ 
κλογές. 

η. ΓΡΑΦΕΙΟ ΛΗΞΙΑΡΧΕΙΟΥ ΚΑΙ ΠΟΛΙΤΙΚΩΝ ΓΑΜΩΝ 

Στην αρμοδιότητάτου ανήκουν: 

1. Η τήρηση των ληξιαρχικών βιβλίων (γεννήσεων, γό¬ 
μων, θανάτων, εκθέσεων) και η καταχώρηση σ’ αυτά των 
αντίστοιχων ληξιαρχικών γεγονότων. 

2. Η τήρηση πρωτοκόλλου αιτήσεων και ευρετηρίων. 

3. Η τήρηση των φακέλλων και υποφακέλλων των δη- 
λουμένων ληξιαρχικών γεγονότων, δικαστικών υποθέσε¬ 
ων και εκθέσεων επιθεωρήσεων ληξιαρχείου. 

4. Η παραλαβή της σχετικής με το ληξιαρχείο αλληλο¬ 
γραφίας, η μέριμνα για την άμεση ενέργεια της, καθώς και 
η τήρηση αρχείου γι’ αυτό. 

5. Η έκδοση αντιγράφων, αποσπασμάτων από τα λη¬ 
ξιαρχικά βιβλία, καθώς και αντιγράφων των δικαστικών α¬ 
ποφάσεων και δικαιολογητικών συντάξεως πράξεων, που 
υπάρχουν στα αρχεία. 

6. Η καταχώρηση στα βιβλία κάθε μεταβολής επί των λη¬ 
ξιαρχικών πράξεων, με βάση δικαστικές αποφάσεις, απο¬ 
φάσεις Νομαρχίας και εντολών εισαγγελικής Αρχής. 

7. Η σύνταξη ετήσιων καταστάσεων με αποσπάσματα 
πράξεων γεννήσεων και η διαβίβαση αυτών στο αρμόδιο 
γραφείο για τη σύνταξη του ετήσιου μητρώου αρρένων. 

8. Η αποστολή αυτεπάγγελτα στις διάφορες αρχές των 
απαιτούμενων μηνιαίων καταστάσεων, καθώς και αντι¬ 
γράφων των συστασσομένων πράξεων. 

9. Η ενέργεια κάθε υπηρεσίας ληξιαρχικής φύσεως και 
η ευθύνη για την εφαρμογή αντίστοιχης νομοθεσίας. 

10. Η παρακολούθηση της νομοθεσίας περίληξιαρχείων. 

12. Η τήρηση πρωτοκόλλου αιτήσεων για την τέλεση 
πολιτικών και θρησκευτικών γάμων και αρχείου και ευρε¬ 
τηρίου γι' αυτά. 

13. Η ενέργεια κάθε διαδικασίας παραλαβής δικαιολογη- 
τικών έκδοσης αδειών πολιτικών και θρησκευτικών γάμων. 

14. Η τήρηση βιβλίων τέλεσης και δηλώσεων πολιτικών 
και θρησκευτικών γάμων. 

15. Η επιμέλεια κάθε σχετικής ενέργειας μέχρι και την 
τέλεση των πολιτικών γάμων από τη Δήμαρχο ή εξουσιο¬ 
δοτημένο Αντιδήμαρχο ή Δημοτικό Σύμβουλο. 

θ. ΓΡΑΦΕΙΟ ΣΤΑΤΙΣΤΙΚΗΣ & ΠΛΗΡΟΦΟΡΙΩΝ 

Στην αρμοδιότητά του ανήκουν: 

1. Η τήρηση του μητρώου των προσώπων που διετέλε- 
σαν και διατελούν Δήμαρχοι, Πρόεδροι Συμβουλίων, μέλη 
επιτροπών και μέλη Δ.Σ. των μαζικών φορέων του Δήμου, 
των Σ.Σ., των Διοικητικών Συμβουλίων των Νομικών 
Προσώπων. 

2. Ο έλεγχος και η καταγραφή κάθε χρήσιμης πληρο¬ 
φορίας που αφορά στο Δήμο, στα συμφέροντά του και 
στη διευκόλυνση του έργου του και η διοχέτευση της πλη¬ 
ροφόρησης στις υπηρεσίες του Δήμου και σε κάθε ενδια¬ 
φερόμενο πολίτη που τις ζητά. 

3. Η μέριμνα για την έγκαιρη παραλαβή της Εφημερίδας 
της Κυβερνήσεως, με σκοπό την ευρετηριάσή της και η 
τήρηση αρχείου κωδικοποιημένων εγκυκλίων, Νόμων και 
Διαταγμάτων, που αφορούν στα δημοτικά θέματα. 

4. Η εκτέλεση κάθε εργασίας σχετικής με την απογρα- 
φή του πληθυσμού. 


5. Η παροχή κάθε πληροφορίας σχετικής με τις δρα¬ 
στηριότητες του Δήμου σε όποιον τις ζητά, 

ι. ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 

Στην αρμοδιότητάτου ανήκουν: 

I. 0 έλεγχος της τήρησης της καθαριότητας της πόλης 
της Νέας Ερυθραίας, όπως αυτή καθορίζεται από τις ι- 
σχύουσες διατάξεις και από τις εκάστοτε εκδιδόμενες α¬ 
ποφάσεις του Δημοτικού Συμβουλίου. 

2. Ο έλεγχος της κάθε μορφής ρύπανσης του περιβάλ¬ 
λοντος. 

3. Η εισήγηση για τη λήψη μέτρων, με σκοπό την πρό¬ 
ληψη και καταστολή των αιτιών που προκαλούντη μόλυν¬ 
ση και η ενημέρωση των δημοτών. 

4. Ο έλεγχος του υδατικού δυναμικού για την τήρηση 
των όρων υγιεινής και η πρόταση για λήψη μέτρων απο¬ 
φυγής δημιουργίας εστιών μόλυνσης για τη δημόσια υ¬ 
γεία. 

5. Η χρησιμοποίηση κάθε νόμιμου μέσου για τη συμ¬ 
μόρφωση των παραβατών. 

6. Η ευθύνη για την τήρηση των διατάξεων του Κώδικα 
Οδικής Κυκλοφορίας μέσα στην πόλη της Νέας 
Ερυθραίας, καθώς και την τήρηση ειδικών Αστυνομικών 
διατάξεων, που αφορούν στην κυκλοφορία και τη στάθ¬ 
μευση των οχημάτων και η επιβολή των νόμιμων κυρώσε¬ 
ων στους παραβάτες. 

Η ευθύνη για τη στάθμευση των κάθε είδους οχημάτων 
εκτείνεται τόσο στους χώρους ελεγχόμενης στάθμευσης 
(εφ’ όσον υπάρχουν) όσο και σε χώρους εκτός αυτών. 

7.0 έλεγχος για τη ν τή ρηση των όρων οικοδόμησης και 
της χρήσης με οικοδομικά υλικά των κοινοχρήστων χώ¬ 
ρων και για την ασφάλεια των ανεγειρομένων οικοδομών 
και η υπόδειξη στις αρμόδιες υπηρεσίες για την κατεδά¬ 
φιση επικίνδυνων κτιρίων. 

Για τον έλεγχο της οικοδόμησης το προσωπικό της ειδι¬ 
κής υπηρεσίας δικαιούται να εισέρχεται σε αυλές, σε α- 
νεγειρόμενες οικοδομές και κάθε είδους κτίσματα, σύμ¬ 
φωνα με τις εκάστοτε ισχύουσες διατάξεις και να ελέγχει 
τις άδειες οικοδόμησης και κάθε σχετική άδεια. 

8. Ο έλεγχος της αποχέτευσης γενικά, δηλαδή των πα¬ 
ράνομων συνδέσεων ακινήτων με υδροφόρους αγωγούς 
ή αγωγούς των ακαθάρτων ή βρόχινων νερών, καθώς και 
των παράνομων επεκτάσεων των αγωγών αυτών, μετά α¬ 
πό αυτοψία και πιστοποίηση από την Τεχνική Υπηρεσία 
του Δήμου. 

9. Ο έλεγχος και η παρεμπόδιση της επιχωμάτωσης ή 
δόμησης της φυσικής ροής των χείμαρρων, των νερών 
που χύνονται στους χειμάρρους και ποταμούς (για να μην 
περιέχουν λύματα βιομηχανιών, βιοτεχνιών, επιχειρήσε¬ 
ων ή οικιών), με την τεχνική βοήθεια της Τεχνικής 
Υπηρεσίας του Δήμου, 

Για τον έλεγχο αυτό, το προσωπικό της ειδικής υπηρε¬ 
σίας δικαιούται να εισέρχεται σε αυλές και οικήματα πό¬ 
σης φύσεως, σύμφωνα με τις ισχύουσες διατάξεις. 

10. Ο έλεγχος για τη ρύπανση ή μόλυνση του περιβάλ¬ 
λοντος από κάθε πηγή και αιτία - παροδική ή μόνιμη - που 
την προκαλεί. 

II. Η καταγραφή των διαφημίσεων και διαφημιστικών 
πινακίδων, που υπάρχουν στο Δήμο μας και η σύνταξη έκ¬ 
θεσης ελέγχου στην αρμόδια υπηρεσία του Δήμου, για 
την επιβολή του αναλογούντος τέλους και του νόμιμου 
προστίμου - όταν αυτό απαιτείται. 

12. Η ευθύνη για την επιβολή κυρώσεων που προβλέπο- 
νται από το Νόμο και από σχετικές αποφάσεις του 
Δημοτικού Συμβουλίου στους παραβάτες των διατάξεων, 
που αφορούν στην καθαριότητα, την κυκλοφορία και 
στάθμευση των οχημάτων, την οικοδόμηση, την αποχέ- 

τευση, τη ρύπανση και μόλυνση του περιβάλλοντος, την 
κατάληψη χώρου και τη διαφήμιση. 

ια. ΓΡΑΦΕΙΟ ΝΟΜΙΚΩΝ ΠΡΟΣΩΠΩΝ 

Φροντίζει για τη συγκέντρωση νόμων, εγκυκλίων και 
διαταγών, που αφορούν στη σύσταση και τον τρόπο λει¬ 
τουργίας των Νομικών Προσώπων, τηρεί το αρχείο τους, 
συγκεντρώνει στοιχεία της δραστηριότητάς τους και δι¬ 
ευκολύνει το έργο των Διοικητικών τους Συμβουλίων. 

Ενημερώνει τη Δημοτική Αρχή για τη λήξη και την ανα¬ 
νέωση της θητείας των Διοικητικών τους Συμβουλίων και 
γενικά κάνει κάθε ενέργεια για τη σωστή λειτουργία τους 
και τη σωστή σύνδεσή τους με το Δήμο. 

Στους υπαλλήλους που τοποθετούνται στο γραφείο αυ¬ 
τό, μπορείνα ανατίθεταιη αρμοδιότητατου ειδικού γραμ¬ 
ματέα των Νομικών Προσώπων. 

ιβ. ΓΡΑΦΕΙΟ ΝΕΟΛΑΙΑΣ 

Μεριμνά για τη διενέργεια εκδηλώσεων και για τη διορ¬ 
γάνωση δραστηριοτήτων, που αποσκοπούν στη δημιουρ¬ 
γική απασχόληση και στην ψυχαγωγία της νεολαίας. 

ιγ. ΓΡΑΦΕΙΟ ΜΗΧΑΝΟΡΓΑΝΩΣΗΣ ΚΑΙ ΜΗΧΑΝΟ¬ 
ΓΡΑΦΗΣΗΣ 

Στην αρμοδιότητά του ανήκουν: 

1. Ο επιτελικός έλεγχος και η παρακολούθηση της ε¬ 
φαρμογής του Τ.Α.Π. 

2. Ο συντονισμός και η'παρέμβαση στην υλοποίηση των 
έργων, σύμφωνα με τις εισροές των οικονομικών πόρων 
στο Δήμο. 

3. Η διάθεση των απαραίτητων στοιχείων για την ύπαρ¬ 
ξη μιάς συνολικής εικόνας των διαδραματιζόμενων στην 
πόλη μας, κάτω από τις σύγχρονες αντιλήψεις της πολεο- 
δομικής διαχείρισης. 

4. Η φροντίδα και η εποπτεία της λειτουργίας των εγκα¬ 
ταστάσεων Ηλεκτρονικών Υπολογιστών και η πρόταση 
τρόπων βελτίωσης της απόδοσης του συστήματος. 

5. Η παρακολούθηση των συμβάσεων συντήρησης του 
εξοπλισμού του Δήμου σε Η/Υ και η παρακολούθηση των 
νέων προγραμμάτων, ενημερώνοντας ειδικό αρχείο. 

ιδ. ΓΡΑΦΕΙΟ ΑΔΕΙΩΝ ΚΑΤΑΣΤΗΜΑΤΩΝ ΚΑΙ ΛΟΙΠΩΝ 
ΑΔΕΙΩΝ. 

Στην αρμοδιότητα του ανήκουν: 

1. Η παραλαβή των σχετικών αιτήσεων και δικαιολογη- 
τικών για την χορήγηση αδειών ίδρυσης και λειτουργίας 
όλων των καταστημάτων και επιχειρήσεων, χρησιμοποίη¬ 
σης κοινοχρήστων χώρων, που οι όροι λειτουργίας τους 
καθορίζονται από υγειονομικές διατάξεις. 

2. Η ευθύνη του ελέγχου όλων των δικαιολογητικών για 
την πληρότητα φακέλλου. 

3. Η συνεργασία με τις αρμόδιες (τεχνικές) υπηρεσίες 
για τον έλεγχο του δηλωθέντος εμβαδού του καταστήμα¬ 
τος ή χώρου, για τον καθορισμό των αντίστοιχων τελών 
και φόρων. 

4. Η διαβίβαση του σχετικού φακέλλου στην Τεχνική 
Υπηρεσία. 

5. Η διαβίβαση των σχετικών δικαιολογητικών στη Δ/νση 
Υγείας για τη σχετική γνωμάτευση και η διαβίβαση του 
φακέλλου με όλα τα δικαιολογητικά στο Δημοτικό 
Συμβούλιο, για λήψη απόφασης - μετά την επιστροφή 
τους. 

6. Η φροντίδα για κλήση των κατόχων αδειών, που έ¬ 
χουν προβεί σε παραβάσεις αστυνομικών και άλλων δια¬ 
τάξεων για κατάθεση απόψεών τους, πριν την επιβολή 
ποινής από το Δημοτικό Συμβούλιο. 

7. Η φροντίδα για την αφαίρεση ή την κύρωση άδειας 
λειτουργίας καταστήματος, μετά τη σχετική απόφαση 
του Δημοτικού Συμβουλίου. 

8. Η φροντίδα για την προστασία της Δημόσιας Υγείας 


και του περιβάλλοντος, με την ανίχνευση και την κατα¬ 
γραφή των Υγειονομικών και Περιβαλλοντικών προβλη¬ 
μάτων του Δήμου, η διερεύνηση των αϊτών προέλευσής 
τους, η οργάνωση προγραμμάτων επίλυσής τους και η ε¬ 
νημέρωση των αρμοδίων. 

9. Η ενεργή συμμετοχή στην εφαρμογή προγραμμάτων 
Αγωγής Υγείας των πολιτών, με σκοπό την αλλαγή συ¬ 
μπεριφοράς τους σε βασικούς τρόπους ζωής, σχετικούς 
με την υγεία τους και τη Δημόσια Υγεία γενικώτερα. 

10. Η συστηματική παρακολούθηση της υγειονομικής 
κατάστασης των σχολείων κάθε βαθμίδας και η φροντίδα 
για την αντιμετώπιση κάθε προβλήματος σε συνεργασία 
με τις εκάστοτε αρμόδιες υπηρεσίες του Δήμου. 

11.0 υπολογισμός του τέλους κατάληψης κοινοχρή¬ 
στων χώρων, σύμφωνα με τις διατάξεις της κείμενης νο¬ 
μοθεσίας και των σχετικών αποφάσεων του Δημοτικού 
Συμβουλίου και η έκδοση αδειών κατάληψης πεζοδρομί¬ 
ου, όπου προ βλέπονται. 

12. Η παραλαβή και ο έλεγχος των αιτήσεων - δηλώσε¬ 
ων των ενδιαφερομένων για διαφημίσεις, η έκδοση των 
σχετικών αδειών, ο υπολογισμός του τέλους - σύμφωνα 
με την κείμενη νομοθεσία και τις αποφάσεις του 
Δημοτικού Συμβουλίου και η ενημέρωση τουΌχετικού βι¬ 
βλίου αδειών, 

ιε. ΓΡΑΦΕΙΟ ΤΑΜΕΙΑΚΗΣ ΥΠΗΡΕΣΙΑΣ 

Στην αρμοδιότητα του ανήκουν: 

1. Η επιμέλεια της εξέλιξης των αποστελλομένων από 
την αρμόδια υπηρεσία χρηματικών καταλόγων ή τίτλων ει¬ 
σπρακτέων εσόδων, με την κοινοποίηση ατομικών ή ειδι¬ 
κών προσκλήσεων προς τους οφειλέτες και η βεβαίωση 
των οίκοθεν βεβαιουμένων εσόδωντου Δήμου και η έκδο¬ 
ση - μέσα στη νόμιμη προθεσμία - αποδεικτικών παραλα¬ 
βής «εισπρακτέων», σύμφωνα με τις σχετικές διατάξεις 
«περί οικονομικής διοίκησης και λογιστικού των Δήμων 
και Κοινοτήτων». 

2. Η εκκαθάριση των οφειλών των υπόχρεων και η έκδο¬ 
ση των σχετικών σημειωμάτων για την εντός του 
Δημοτικού Καταστήματος είσπραξη των διάφορωντελών 
και δικαιωμάτων και η λήψη κάθε νόμιμου μέτρου για την 
προστασία των συμφερόντων του Δήμου. 

3. Η έγκαιρη παράδοση στα εισπρακτικά όργανα αντι¬ 
γράφων των χρηματικών καταλόγων για να επιμεληθούν 
την αντίστοιχη είσπραξη. 

4. Η κατανομή «κατ’ είδος εσόδου» των εισπρακτέων 
χρηματικών τίτλων, η παρακολούθηση της είσπραξής 
τους και η ενέργεια των πιστώσεων των πιο πάνω τίτλων 
των πλη ρωθέντων ποσών. 

5. Η ενέργεια ελέγχου των πιο πάνω εισπράξεων, η λο¬ 
γιστική τακτοποίηση των εισπράξεων που πραγματοποι¬ 
ούνται από τα οικεία όργανα, η έκδοση χωριστά για κάθε 
παραλαβή χρημάτων των οικείων γραμματίων παραλα¬ 
βής με χρηματικό λογαριασμό «τακτοποιήσεις - 
εισπράξεις», σύμφωνα με τις οικείες διατάξεις «περί οικο¬ 
νομικής διοίκησης και λογιστικού των Δήμων». 

6. Η ενέργεια ελέγχου των εκδιδομένων χρηματικών ε¬ 
νταλμάτων των αποδοχώντου προσωπικού του Δήμου με 
οποιαδήποτε σχέση εργασίας (μόνιμου, αορίστου - ορι¬ 
σμένου χρόνου κ.λ.π.) των έργων, προμηθειών και γενικά 
των δαπανών του Δήμου, σύμφωνα με τις διατάξεις «περί 
οικονομικής διοίκησης και λογιστικού των Δήμων και 
Κοινοτήτων» και η εν συνεχεία εξόφλησή τους. 

7. Η συγκέντρωση και η καταχώρηση στα οικεία λογι¬ 
στικά βιβλία των εισπράξεων και των πληρωμών του 
Δήμου, σύμφωνα με τις οικείες διατάξεις «περί οικονομι¬ 
κής διοίκησης και λογιστικού των Δήμων και Κοινοτήτων». 

8. Η κατάρτιση των μηνιαίων, τριμηνιαίων και ετησίων α- 

πολογισπκών καταστάσεων των εισπραχθέντων και ει¬ 
σπρακτέων υπολοίπων κατά λαγαρισμούς εσόδων, κα¬ 
θώς και των πληρωθέντων χρηματικών ενταλμάτων κατά 
κωδικό αριθμό εξόδων του προϋπολογισμού. 

9. Η κατάρτιση στο τέλος κάθε έτους του απολογισμού 
των εν γένει εσόδων και εξόδωντου Δήμου. 

Ειδικά καθήκοντα 

ΚΑΘΗΚΟΝΤΑ ΕΙΔΙΚΟΥ ΤΑΜΙΑ 

1. Εισπράττει ο ίδιος ή με τους εισπράκτορες ή τα δια¬ 
χειριστικά όργανα άλατα έσοδα του Δήμου ή ό, τι άλλο έ¬ 
σοδο ττροκύψει κατά τη διάρκεια του οικονομικού έτους. 

Για την είσπραξη των εσόδωντου Δήμου εφαρμόζονται 
κάθε φορά οι ισχύουσες διατάξεις -περί εισπράξεωςτων 
δημοσίων εσόδων». 

2. Εξοφλεί τα χρηματικά εντάλματα μέσα στα όρια του 
προϋπολογισμού ή τις τυχόν χορηγούμενες νέες πιστώ¬ 
σεις με απόφαση του Δημοτικού Συμβουλίου. 

3. Αποφασίζει για τη λήψη αναγκαστικών μέτρων (πλει- 
στηριασμούς κ.λ.π.) κατά των οφειλετών του Δήμου. 

4. Εποπτεύει την υπηρεσία εισπράξεων, ώστε όλες οι ε¬ 
νέργειες να γίνονται μέσα στις προθεσμίες που έχουν ο- 
ρισθεί. 

5. Προσδιορίζει εγγράφως στους εισπράκτορες του 
Δήμου τα έσοδα που τους ανατίθενται να εισπράξουν, κα¬ 
θώς και την προθεσμία είσπραξής τους. 

6. Ασκεί ποινική δίωξη κατά των οργάνων που είναι επι¬ 
φορτισμένα με την εκτέλεση ενταλμάτων προσωπικής 
κράτησης - όπου και όταν αυτό είναι επιτρεπτό και στις πε¬ 
ριπτώσεις που επιδεικνύεται (αποδεδειγμένα) από αυτά 
ασυγχώρητη αμέλεια. 

7. Υποβάλλει κάθε μήνα στο Δήμαρχο και τη 
Δημαρχιακή Επιτροπή λογαρισμό εσόδων - εξόδων. Σε 
αυτούς εμφανίζονται - κατά είδος - τα βεβαιωθέντα έσο¬ 
δα, οι πραγματοποιηθείσες εισπράξεις και τα απομένο- 
ντα γαι είσπραξη έσοδα, καθώς και οι ενεργηθείσες πλη¬ 
ρωμές. τα πληρωτέα υπόλοιπα και το χρηματικό υπόλοι¬ 
πο που απομένει. 

8. Λογοδοτεί στο Ελεγκτικό Συνέδριο για τον εαυτό 
τους και για τα υπαγόμενα σ’ αυτόν εισπρακτορικά και 
διαχειριστικά όργανα. 

9. Ασκεί όλες τις αρμοδιότητες του Ειδικού Ταμία, που α- 
ναφέρονται παραπάνω και για τα Νομικά Πρόσωπα 
Δημοσίου Δικαίου του Δήμου, που έχουν το ίδιο λογιστικό. 

ΕΛΕΓΚΤΗΤΙΟ ΕΣΟΔΩΝ 

• Διεξάγει κάθε εργασία, που σχετίζεται με την είσπρα¬ 
ξη των εσόδωντου Δήμου. 

• Εισπράττει μετά αρμόδια όργανάτου κάθε έσοδοτου 
Δήμου. 

• Τηρεί όλα τα βιβλία, που προβλέπονται από το λογι¬ 
στικό ή από εσωτερικούς κανονισμούς του Δήμου. 

• Ενημερώνει τους φορολογικούς καταλόγους, όπως 
αυτοί τηρούνται από καταθέσεις εσόδων ή διαγραφές 
των φορολογουμένων. 

• Καλείτους φορολογούμενους μετοντρόπο που προ¬ 
βλέπουν οι διατάξεις του Νόμου για την εκπλήρωση των 
υποχρεώσεών τους. 

• Ενεργεί τη νόμιμη διαδικασία για την άσκηση των από 
το Νόμο οριζόμενων αναγκαστικών μέτρων. 

• Συντάσσει και υποβάλλει περιοδικές καταστάσεις ει¬ 
σπράξεων. 

ΕΡΓΑΣΙΕΣ ΔΙΟΙΚΗΤΙΚΗΣ ΕΚΤΕΛΕΣΗΣ 

• Εκδίδονται παραγγελίες για αναγκαστικές κατασχέ¬ 
σεις κινητής ή ακινήτου περιουσίας. 

• Παρακολουθούνται οι εκδιδόμενες κατασχέσεις του 
Δικαστικού Επιμελητή. 

• Ενεργείται η αποστολή εγγράφων στα διάφορα υπο- 


θηκοφυλάκεια, για παραγγελίες που επιστράφηκαν βε¬ 
βαιωμένες. 

• Ενεργείται η έκδοση προγραμμάτων πλειστηρια- 
σμού. 

• Χορηγούνται έγγραφα για άρση της κατάσχεσης, για 
τις εκθέσεις κατασχέσεως που έχουν εξοφληθεί. 

ΕΛΕΓΚΤΗΡΙΟ ΕΞΟΔΩΝ 

• Παραλαμβάνει τα χρηματικά εντάλματα από το 
Λογιστήριο του Δήμου. 

• Ελέγχει τα εντάλματα - πριν την εξόφλησή τους από 
τον Ειδικό Ταμία - για: 

α. για τη νομιμότητα της υπογραφής τους, 

β. την πληρότητα των δικαιολογητικών, που συνοδεύ¬ 
ουν τα χρηματικά εντέλματα. 

γ. την έκδοση το υ εντάλματος σε βάρος και εντός των ο¬ 
ρίων της νόμιμα χορηγηθείσης πίστωσης. 

• Τηρεί όλα τα βιβλία, που προβλέπονται από το λογι¬ 
στικό. 

• Συντάσσει και υποβάλλει περιοδικές καταστάσεις 
πληρωμών. 

• Αποδίδει έγκαιρα τις ασφαλιστικές εισφορές στα 
Ταμεία και κάθε άλλη είσπραξη υπέρ του Δημοσίου ή τρί¬ 
του από φόρους, τέλη κ.λ.π. 

• Με την ευθύνη του Ειδικού Ταμία ενεργεί τις δοσολη¬ 
ψίες μέσω των Τραπεζών. με μετρητά ή επιταγές. 

2. ΤΜΗΜΑ ΟΙΚΟΝΟΜΙΚΟ 

Στο Οικονομικό τμήμα υπάγονται τα παρακάτω μη αυ¬ 
τόνομα γραφεία: 

α. ΓΡΑΦΕΙΟ ΕΣΟΔΩΝ 

Στην αρμοδιότητα του ανήκουν: 

• Βεβαίωση τελών, εισφορών, φόρων, δικαιωμάτων. 

1. Η ευθύνη της βεβαίωσης κάθε δημοτικού φόρου, τέ¬ 
λους, εισφοράς και δικαιώματος. 

2. Ο έλεγχος και η παρακολούθηση της βεβαίωσης και 
είσπραξης των τελών καθαριότητας και φωτισμού. 

3. Η σύνταξη παραστατικών στοιχείων για την κατάρτι¬ 
ση χρηματικών καταλόγων τελών καθαριότητας και φωτι¬ 
σμού, των υποχρεών που βεβαιώνονται μέσω Ταμειακής 
Υπηρεσίας. 

4. Η παραλαβή, η αρχειοθέτηση και ο έλεγχος των υ¬ 
πευθύνων δηλώσεων που προβλέπει ο Νόμος. 

5. Η αποστολή των δηλώσεων και λοιπών στοιχείων στο 
γραφείο της ειδικής υπηρεσίας για έλεγχο και η επιμέλεια 
της βεβαίωσης τέλους προστίμου, που προβλέπει ο 
Νόμος, σε περίπτωση διαπίστωσης διαφοράς. 

6. Η μέριμνα για την έγκαιρη απόδοση προκαταβολών 
και εκκαθαρίσεων απάτη Δ.Ε.Η. 

7. Η παραλαβή των εκθέσεων ελέγχου των αρμοδίων 
οργάνων και η ενέργεια ελέγχου, όσον αφορά στην έκτα¬ 
ση των χώρων που χρησιμοποιούνται (για κατάληψη κοι¬ 
νοχρήστων χώρων) για την εν συνεχεία χρέωση των τε¬ 
λών, με τα πρόστιμα που προβλέπει ο Νόμος - μετά από α¬ 
πόφαση της Δημάρχου - οε περίπτωση που θα 
διαπιστωθεί χρήση κοινοχρήστου χώρου χωρίς άδεια ή υ¬ 
πέρβαση σε έκταση της χορηγηθείας άδειας. 

8. Η παραλαβή των εκθέσεων ελέγχου των αρμοδίων 
οργάνων και η αξιολόγησή τους, για τη χρέωση αυτών 
που έκαναν αυθαίρετα διαφημίσεις. 

9. Η σύνταξη παραστατικών στοιχείων για την κατάρτι¬ 
ση των χρηματικών καταλόγων, βάσειτης κείμενης νομο¬ 
θεσίας. 

10. Η παραλαβή και η ταξιμόμηση - σύμφωνα με το 
Νόμο- των παραβολών παράβασης του Κ.Ο.Κ., τα οποία 
με ειδικές καταστάσεις στέλνονται γαι τη έκδοση χρημα¬ 
τικών ενταλμάτων, για την απόδοση των ποσών των πα¬ 
ραβάσεων στο Δήμο. 

11. Η ταξινόμηση των ανεξόφλητων εκθέσεων ελέγχου 
του Κ.Ο.Κ., η φροντίδα για την εύρεση μέσω Υπουργείου 
ή Αστυνομίας των στοιχείων των παραβατών που τυχόν 
λείπουν και η επιμέλεια της βεβαίωσης του προστίμου. 

12 Η ετήσια απογραφή για έλεγχο και ενημέρωση των 
οικείων φακέλλων και καρτελλώντων ακινήτων, που υπό- 
κεινται σε φορολογία ή εισφορά και η ανεύρεση στοιχεί¬ 
ων αγνώστων ιδιοκτητών ακινήτων, σε συνεργασία με την 
Ειδική Υπηρεσία. 

13. Η παραλαβή και η καταχώρηση σε ειδικό βιβλίο των 
υπευθύνων δηλώσεων ακινήτων, που υποβάλλονται σύμ¬ 
φωνα με το Νόμο. 

14. Η σύνταξη και υποβολή - εμπρόθεσμα - στις εκτιμη- 
τικές επιτροπές αναλυτικών καταστάσεων των ακινήτων 
που χρειάζονται εκτίμηση. 

15. Η έκδοση των δελτίων φορολογικής ενημερότητας, 
που προβλέπονται από το Νόμο. 

16. Η παραλαβή των καταστάσεων υπολογισμού του κό¬ 
στους κατασκευής πλακοστρώσεων - κρασπεδορείθρων 
από την Τεχνική Υπηρεσία του Δή μου και η συνεργασία με 
τους αρμοδίους υπαλλήλους ελέγχου, οι οποίοι - μαζί με 
τους τεχνικούς υπαλλήλους - φροντίζουν για την μέτρηση 
των κατασκευών κατά ακίνητα και την ανεύρεση των υπο¬ 
χρεών ιδιοκτητών. 

17. Η σύνταξη και η αποστολή για θεώρηση των αναλυ¬ 
τικών καταστάσεων των υποχρέων από κατασκευή έργων 
πλακοστρώσεων - κρασπερορείθρων και η επιμέλεια της 
βεβαίωσης των δόσεων. 

18. Η έκδοση των βεβαιωτικών σημειωμάτων των οίκο- 
θεν εισπράξεων των υποχρέων, όταν αυτό απαιτείται. 

19. Η παραλαβή από την Τεχνική Υπηρεσία του Δήμου 
των εκδιδομένων λογαριασμών της δαπάνης, που αναλο¬ 
γεί στους ιδιοκτήτες των παρόδιων ακινήτων κατασκευής 
αγωγών αποχέτευσης και εξωτερικής διακλάδωσης και η 
ταξινόμησή τους κατά πρόγραμμα αποχέτευσης, συ- 
ντάσσοντας σχετικές καρτέλλες. 

20. Η έκδοση των υπηρεσιακών σημειωμάτων των οίκο- 
θεν εισπράξεων από προκαταβολές κατασκευής αγωγών 
αποχέτευσης και εξόφλησης δαπανών εξωτερικών δια¬ 
κλαδώσεων. 

21. Η έκδοση ειδικών υπηρεσιακών σημειωμάτων προς 
την Τεχνική Υπηρεσία του Δήμου, για όσους πλήρωσαν 
και δικαιούνται σύνδεσης. 

22. Η σύνταξη της μηνιαίας κατάστασης όλων των οίκο- 
θεν εισπράξεων και η διαβίβαση τους στο Ταμείο. 

23. Η τήρηση πρωτολόλλου κατάθεσης των ενδίκων μέ¬ 
σων. 

24. Η επιμέλεια της συγκέντρωσης των απαιτούμενων 
στοιχείων από τα αρμόδια τμήματα και γραφεία, για την α¬ 
ντίκρουση των ισχυρισμών των προσφευγόντων, με τη 
σύνταξη σχετικής έκθεσης. 

25. Η άμεση ενημέρωση του Ταμείου για την άσκηση εν¬ 
δίκων μέσων κατά των φορολογικών εγγράφων, καθώς 
καιη ενημέρωσήτου γιατο αποτέλεσμά τους, μετάτηνέκ- 
δοση οριστικών αποφάσεων. 

26. Η επιμέλεια της παραπομπής των προσφυγών, που 
ζητούν συμβιβαστική επίλυση, στις αρμόδιες επιτροπές. 

27. Η φροντίδα για την έγκαιρη αποστολή αυτών που 
συμβιβάστηκαν στο Δημοτικό Συμβούλιο για έγκριση, κα¬ 
θώς και η φροντίδα γαι την αποστολή στα Διοικητικά 
Δικαστήρια αυτών που δεν συμβιβάστηκαν ή δεν ζήτησαν 
συμβιβασμό από την επιτροπή. 

28. Η τήρηση του γενικού αρχείου των Διοικητικών 
Δικαστηρίων, δηλαδή αρχείου δικογραφιών, δικαιολογη- 
τικών και πρωτοτύπων αποφάσεων. 

29. Η παραλαβή των αποφάσεων των Διοικητικών 


Δικαστηρίων και η φροντίδα γαι τη συνέχιση ή όχι των εν¬ 
δίκων μέσων, με τη συνεργασία του Νομικού Συμβούλου 
και της Δημαρχιακής επιτροπής, κατά περίπτωση. 

30. Η φροντίδα για την αντιπροσώπευση της Δημάρχου 
στα Διοικητικά Δικαστήρια, δια των νομικών της συμβού¬ 
λων, για την υποστήριξη των οικονομικών συμφερόντων 
του Δήμου. 

31. Η επιμέλεια της έγκαιρης λήψης των αποφάσεων 
του Δημοτικού Συμβουλίου και της Δημάρχου, για τη συ¬ 
γκρότηση της επιτροπής συμβιβασμού. 

32. Η κοινοποίηση αποσπάσματος φορολογικού κατα¬ 
λόγου στους φορολογούμενους, καθώς και των προ¬ 
σκλήσεων και αποφάσεων της επιτροπής συμβιβασμού, 
όπου απαιτείται. 

• Δημοτική Περιουσία 

Αρμοδιότητες: 

1. Η συγκέντρωση κάθε τίτλου της ακίνητης, κινητής και 
κοινόχρηστης περιουσίας του Δήμου και η σύνταξη σχε¬ 
τικού σχεδιαγράμματος για κάθε ακίνητο, με την ευθύνη 
και συνεργασία της τεχνικής υπηρεσίας. 

2. Η κατάρτιση φακέλλου για κάθε ακίνητο, που θα πε¬ 
ριλαμβάνει όλα τα στοιχεία που θεμελιώνουν τα δικαιώ¬ 
ματα κυριότητας, νομής και κατοχής τους απότο Δήμο. 

3. Η περιφρούρηση των δικαιωμάτων κυριότητας, νο¬ 
μής και κατοχής από το Δήμο της ακίνητης περιουσίας 
τους, με τη συνεργασία της νομικής υπηρεσίας του 
Δήμου. 

4. Η κατάρτιση ιδιαίτερου φακέλλου για κάθε κοινόχρη¬ 
στο χώρο, με όλα τα στοιχεία του. 

5. Η τήρηση αρχείου των κληροδοτημάτων, η μέριμνα 
για την αξιολόγη σή τους, καθώς και η συγκέντρωση στοι¬ 
χείων και η υποβολή εισηγήσεων για τη διάθεση της κινη¬ 
τής και ακίνητης περιουσίας με μεγαλύτερο όφελος. 

6. Η σύνταξη και αποστολή στο Ταμείο των βεβαιωτικών 
τίτλων οφειλετών από ακυρώσεις, ρυμοτομίες και απαλ¬ 
λοτριώσεις. 

7. Η τήρηση των απαραίτητων βιβλίων για την κινητή και 
ακίνητη περιουσία του Δήμου. 

• Εκμετάλλευση: 

• Δημοτικής περιουσίας. 

• Δημοτικού νεκροταφείου. 

• Δημοτικών επιχειρήσεων. 

Αρμοδιότητες: 

1. Η μέριμνα για τη σύνταξη σχεδίου διακηρύξεων των 
δημοπρασιών για τη μίσθωση των δημοτικών κτισμάτων 
και η διενέργεια της σχετικής αλληλογραφίας, με την ευ¬ 
θύνη και συνεργασία της νομικής υπηρεσίας του Δήμου. 

2. Η επιμέλεια της κατάρτισης και έγκαιρης υπογραφής 
των μισθωτηρίων συμβολαίων και η παρακολούθηση ε¬ 
κτέλεσης των όρων της μίσθωσης από τους υποχρέους, 
με τη συνεργασία της νομικής υπηρεσίαςτου Δήμου. 

3. Η τήρηση φακέλλου για κάθε μίσθωση, που θα περιέ¬ 
χει άλατα στοιχεία που την αφορούν και τη θεμελιώνουν. 

4. Η παρακολούθηση του χρόνου λήξης των μισθώσεων 
των Δημοτικών ακινήτων και η φροντίδα για τη διεξαγωγή 
δημοπρασιών επαναμίσθωσης. 

5. Η επίβλεψη για την τήρηση των όρων των μισθωτη¬ 
ρίων συμβολαίων από τους μισθωτές. 

6. Η καταγγελία κάθε παραβάτη αυτών και γενικά η προ- 
στασίατων συναφών συμφερόντων του Δήμου. 

7. Η μέριμνα για την ταχεία επανόρθωση τυχόν ζημιών 
στα Δημοτικά ακίνητα. 

8. Η σύνταξη καταλόγων των υποχρέων για καταβολή 
μισθωμάτων ή δικαιωμάτων χρήσης δημοτικών ακινήτων 
και η αποστολή της στο Ταμείο για είσπραξη. 

9. Η συλλογή στοιχείων και πληροφοριών που ενδιαφέ- 

ρουν την ανάπτυξη Δημοτικών Επιχειρήσεων, Μικτών 
Επιχειρήσεων και Συνεταιρισμών. 

10. Η συνεργασία με την επιτροπή Δημοτικών επιχειρή¬ 
σεων και η συλλογή κάθε στοιχείου - οικονομικού ή άλλης 
φύσης - που θα ζητηθεί. 

11. Η τήρηση αρχείου Νομοθεσίας και λοιπών εγκυ¬ 
κλίων, που αναφέρονται στις Δημοτικές Επιχειρήσεις. 

12. Η επιμέλεια γιατηνπιστή εφαρμογή του αντίστοιχου 
κανονισμού του Δημοτικού Νεκροταφείου. 

13. Η μέριμνα για την ακριβή και νόμιμη βεβαίωση των ε¬ 
σόδων του Νεκροταφείου και η ευθύνη τήρησης της κεί¬ 
μενης Νομοθεσίας, των αποφάσεων του Δημοτικού 
Συμβουλίου και της Δημάρχου. 

14 . Η έκδοση αδειών ταφής και η βεβαίωση κάθε τέλους 
από τις παρεχόμενες υπηρεσίες του Δημοτικού 
Νεκροταφείου. 

15. Η σύνταξη σχεδίου κανονισμού λειτουργίας του 
Δημοτικού Νεκροταφείου. 

β. ΓΡΑΦΕΙΟ ΕΞΟΔΩΝ 

• Εκκαθάριση και εντολή δαπανών. 

Αρμοδιότητες: 

1. Η επιμέλεια της εκκαθάρισης και εντολής πληρωμής 
κάθε δαπάνης του Δήμου. 

2. Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

3.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

4. Η αναγνώριση των πιστωτών του Δήμου με την προ- 
συπογραφή των πράξεων εκκαθάρισης και αναγνώρισης 
και έκδοσης των οικείων χρηματικών ενταλμάτων, σε βά¬ 
ρος των πιστώσεωντου προϋπολογισμού. 

5. Η καταχώρηση των ενταλμάτων στα οικεία βιβλία και 
η αποστολή τους στο Ταμείο για εξόφληση. 

6. Η έκδοση έκθεσης ανάληψης δαπανών. 

7. Η τήρηση του λογαριασμού των παθητικών και ενερ¬ 
γητικών υπολοίπων. 

8. Η τήρηση των προβλεπομένων από το Νόμο βιβλίων. 

• Επιμέλεια προμηθειών και διαχείριση υλικών. 

Αρμοδιότητες: 

1. Η διενέργεια κάθε πράξης, σχετικής με την προμή¬ 
θεια όλων των ειδών και υλικών για τις ανάγκες του 
Δήμου, γενικής ή ειδικής φύσεως, με την άμεση επίβλεψη 
του προϊσταμένου του τμήματος και την εποπτεία της 
Δημάρχου. 

2. Η επιμέλεια της έγκαιρης και κανονικής παραλαβής 
από την αρμόδια επιτροπή και η ευθύνη παράδοσης αυ¬ 
τών στην αποθήκη υλικού. 

3. Η τήρηση βιβλίων και στατιστικών στοιχείωντωνπρο- 
μηθειών - ξεχωριστά για κάθε υπηρεσία, είδος, ποσότητα 
και κατηγορία - καθώς και για τον τρόπο προμήθειας (δη¬ 
μοπρασία, πρόχειρος διαγωνισμός κ.λ.π.}. 

4. Η παρακολούθηση τωντιμώντων διαφόρων ειδών και 
υλικών που προμηθεύεται ο Δήμος και η ενημέρωση των 
υπηρεσιών και των επιτροπών παραλαβής. 

5. Η συγκέντρωση των στοιχείων, που αφορούν στις 
προμήθειες του Δήμου και η κοινοποίησή τους στις υπη¬ 
ρεσίες. 

6. Η προμήθεια των καυσίμων, λιπαντικών, ανταλλακτι¬ 
κών και γενικά όλων των υλικών συ ντή ρησης το υ μηχανο¬ 
λογικού εξοπλισμού, των εγκαταστάσεων και των οχημά¬ 
των του Δήμου. 

7. Η παραλαβή προμηθευομένων υλικών - μετά την πα¬ 
ραλαβή τους από την αρμόδια επιτροπή - η ταξινόμησή 
τους, η διαφύλαξη, η συντήρηση σε καλή κατάσταση και 
η διάθεσή τους στις υπηρεσίες του Δήμου, με αποδεικτι¬ 
κά παραλαβής των προϊσταμένων των τμημάτων. 


8. Η τήρηση και ενημέρωσητουβιβλίου υλικών μετά εκ- 
διδόμενα δελτία εισαγωγής και εξαγωγής από την απο¬ 
θήκη των διάφορων υλικών. 

9. Η σύνταξη κάθε δικαιολογητικούτων γενομένων προ¬ 
μηθειών και η υποβολή τους στο λογιστήριο για την εκκα¬ 
θάριση της δαπάνης. 

• Σύνταξη προϋπολογισμού - απολογισμού. 

Αρμοδιότητες: 

1. Η σύνταξη σχεδίου προϋπολογισμού εσόδων - εξό¬ 
δων, σε συνεργασία με τις αρμόδιες υπηρεσίες του 
Δήμου, προκειμένου να τεθεί υπ’ όψη των προϊσταμένων 
και του Διευθυντή του Δήμου, πριν διαβιβαστεί στη 
Δήμαρχο για τη Δημαρχιακή επιτροπή. 

2. Η παρακολούθηση της πορείας προϋπολογισμού ε¬ 
σόδων - εξόδων και η εισήγηση για την αναμόρφωσή του, 
όπου και όταν παρίσταται ανάγκη. 

3. Η εκτέλεση κάθε εργασίας, που αφορά σε θέματα 
προϋπολογισμόύ, σχετικά με την προ βλέψη της εν γένει υ - 
λοποίησής του, ανάλογα με την κίνηση των λογαριασμών. 

4. Η επιμέλεια της σύνταξης αιτιολογημένης έκθεσης ε¬ 
πί του απολογισμού εσόδων και εξόδωντου Δήμου. 

5. Η τήρηση ειδικού αρχείου προϋπολογισμού και απο¬ 
λογισμού του Δήμου, σε όλες τις σχετικές αποφάσεις, ε¬ 
γκρίσεις κ.λ.π., καθώς και αυτό του Δημοτικού χρέους·και 
η συγκέντρωση στατιστικών πληροφοριών, που αναφέ- 
ρονται σε οικονομικά θέματα του Δήμου και είναι χρήσι¬ 
μες για τις προβλέψεις του απολογισμού. 

3. ΤΜΗΜΑ ΥΔΡΕΥΣΗΣ 

Στο τμήμα ύδρευσης υπάγονται τα παρακάτω μη αυτό¬ 
νομα γραφεία: 

α. ΓΡΑΦΕΙΟ ΑΝΤΛΙΟΣΤΑΣΙΩΝ 

Αρμοδιότητες: 

1. Εξασφαλίζει τη συνεχή παροχή νερού στο δίκτυο, ό¬ 
λο το 24ωρο. 

2. Προγραμματίζειτις εργασίες συντήρησης και την πα¬ 
ρακολούθησή τους. 

3. Εξασφαλίζει την λειτουργία δεξαμενών, αντλιοστα¬ 
σίων και μονάδων επεξεργασίας νερού. 

4. Φροντίζει γαι την περιοδική λήψη δειγμάτων νερού 
γαι ανάλυση. 

5. Φροντίζει για τις χημικές και μικροβιολογικές αναλύ¬ 
σεις των δειγμάτων ποσίμου νερού, την διερεύνηση των 
αποκλίσεων από τις προδιαγραφές των δειγμάτων που ε¬ 
ξετάστηκαν. 

6. Εισηγείται για τα μέτρα που πρέπει να ληφθούν. 

7. Τηρεί Ημερολόγιο εργασιών και στατιστικών στοιχεί¬ 
ων. 

β. ΓΡΑΦΕΙΟ ΥΔΡΟΝΟΜΕΩΝ ΚΑΙ ΣΥΝΤΗΡΗΣΗΣ ΔΙΚ¬ 
ΤΎΟΥ 

Αρμοδιότητες: 

1. Συντάσσει βραχυπρόθεσμα (τρίμηνο) προγραμματι¬ 
σμό επεκτάσεων του δικτύου. 

2. Πραγματοποιεί έργα επέκτασης του δικτύου. 

3. Επιβλέπει την εκτέλεση των έργων που εκτελούνται 
είτε με αυτεπιστασία είτε με ανάθεση σε τρίτους. 

4. Τηρεί αναλυτικό ημερολόγιο εργασιών. 

5. Εκδίδει εντολές κίνησης οχημάτων και μηχανημάτων. 

6. Εκδίδει εντολές χορήγησης υλικών. 

7. Συντάσσει παραγγελίες προς το γραφείο προμηθει¬ 
ών (ποσότητα, τεχνικές προδιαγραφές) για την προμή¬ 
θεια νέων υλικών τουδικτύου ύδρευσης. 

8. Πραγματοποιεί τις συνδέσεις του κατανωλωτή με το 
δίκτυο. 

9. Αντικαθιστά τους υδρομετρητές και αποκαθιστά την 
υδροδότηση στις αντικαταστάσεις αγωγών. 

10. Ελέγχει και αντικαθιστά τα υδρόμέτρα. 

11. Εκτελεί κάθε εργασία συντήρησης των δικτύων. 

12. Επιλαμβάνεται και αποκαθιστά κάθε πρόβλημα συν¬ 
δρομητή μετά από εντολή του γραφείου κατανωλωτών. 

13. Εκτελεί μικροεργασίες για λογαριασμό των κατανα¬ 
λωτών. 

14. Καθορίζει τα προγράμματα των ομάδων επιφυλα¬ 
κής για αποκατάσταση τυχόν βλαβών του δικτύου εκτός 
ωρών εργασίας. 

15. Τηρεί αναλυτικά ημερολόγιο επισκευών και συντή- 
ρησης. 

γ. ΓΡΑΦΕΙΟ ΝΕΩΝ ΠΑΡΟΧΩΝ 

Αρμοδιότητες: 

1. Παραλαμβάνει αιτήσεις νέων συνδέσεων. 

2. Τηρεί αρχείο νέων συνδέσεων. 

3. Προβαίνει στον προέλεγχο των αιτήσεων, την κοστο¬ 
λόγηση τυχόν πρόσθετης δαπάνης, αποστέλλει στο γρα¬ 
φείο εσόδων την εντολή για έκδοση των γραμματίων εί¬ 
σπραξης. 

4. Προγραμματίζει και παρακολουθεί την υλοποίηση 
των νέων συνδέσεων. 

δ. ΓΡΑΦΕΙΟ ΚΑΤΑΜΕΤΡΗΣΗΣ 

Αρμοδιότητες: 

1. Πραγματοποιεί την καταμέτρηση κατανώλωσης νε¬ 
ρού. 

2. Ενημερώνει τις καρτέλες και το μητρώο των κατανω¬ 
λωτών, εκδίδει δελτία για τυχόν βλάβες των υδρομέτρων, 
απότομες αυξομειώσεις της κατανάλωσης κ.α., ενημερώ¬ 
νει το αντίστοιχο γραφείο για τυχόν βλάβες. 

ε. ΓΡΑΦΕΙΟ ΜΗΤΡΩΟΥ ΚΑ! ΕΞΥΠΗΡΕΤΗΣΗΣ 
ΚΑΤΑΝΑΛΩΤΩΝ 

Αρμοδιότητες: 

1. Τηρεί και ενημερώνει το μητρώο των κατανωλωτών 
(σταθερά στοιχεία, στοιχεία κατανάλωσης νερού, στοι¬ 
χεία πληρωμών, διάφορα στατιστικά στοιχεία κ.α.). 

2. Φροντίζει για την έκδοση των βεβαιωτικών καταλό¬ 
γων, την έκδοση και αποστολή των λογαριασμών. 

3. Ελέγχειτην πληρωμή των υποχρεώσεωντων κατανα¬ 
λωτών. 

4. Δίνει εντολές για διακοπή της υδροληψίας, αφαίρεση 
των υδρομετρητών, εκδίδει τα παραστατικά είσπραξης 
τελών (διακοπής, επανασύνδεσης, ελέχγου κ.α.). 

5. Φροντίζει για την λήψη και διερεύνηση των παραπό¬ 
νων των καταναλωτών. 

6. Τηρεί αρχείο ενστάσεων. 

7. Φροντίζει για την διοργάνωση των συνεδριάσεων της 
επιτροπής ενστάσεων. 

8. Διατυπώνει τις σχετικές απαντήσεις στους κατανα¬ 
λωτές. 

9. Μεριμνά για την ειδοποίηση των συνδρομητών για 
βλάβες και διακοπές των δικτύων. 

10. Επιμελείται την έκδοση ενημερωτικών εντύπων. 

11. Διευκολύνει στους καταναλωτές στις συναλλαγές 
τους με την Υπηρεσία Ύδρευσης. 

4. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

ΠΡΟΪΣΤΑΜΕΝΟΣ ΤΜΗΜΑΤΟΣ 

Στην αρμοδιότητα του - εκτός όσων αναφέρονται στο 
κεφάλαιο περί Προϊσταμένων ανήκουν: 

1. Η άσκηση των αρμοδιοτήτων που προβλέπονται από 
το Νόμο, για τα έργα και τις προμήθειες, δηλαδή θεώρη¬ 
ση των μελετών, των συγκριτικών πινάκων, των πιστοποι¬ 
ήσεων τελικών επιμετρήσεων κ.λ.π. 

2. Η παρακολούθηση της κανονικής απορρόφησης των 
πιστώσεων και η εισήγησή του για λήψη αναγκαίων μέτρων. 

3. Η έγκριση των εκδιδομένων αδειών εκσκαφής για την 
τοποθέτηση δικτύου αγωγών κοινής ωφέλειας. 


4. Η συνυπευθυνότητά του για τη νομιμότητα και πλη¬ 
ρότητα των μελετών, έργων και προμηθειών, μαζί με τον 
υπάλληλο που τις συνέταξε. 

Στο Τμήμα Τεχνικών Υπηρεσιών υπάγονται τα παρακά¬ 
τω μη αυτόνομα γραφεία: 

α. ΓΡΑΦΕΙΟ ΟΔΟΠΟΙΙΑΣ - ΑΠΟΧΕΤΕΥΣΗΣ - ΕΛΕΓΧΟΥ 
ΚΑΙ ΧΡΕΩΣΗΣ ΚΑΤΑΣΚΕΥΩΝ - ΕΡΓΩΝ - ΜΕΛΕΤΩΝ 

Στην αρμοδιότητάτου ανήκουν: 

1. Η σύνταξη των μελετών των πάσης φύσεως έργων α¬ 
ποχέτευσης, οδοποιίας, κτιρίων, διαμόρφωσης πλατειών, 
παιδικών χαρών και κοινοχρήστων χώρων κ.λ.π. 

2. Η σύνταξη των μελετών για τις προμήθειες του 
Δήμου και των Νομικών Προσώπωντου. 

3. Η κατάρτιση των όρων διακήρυξης Δημοπρασιών για 
την εκτέλεση των τεχνικών έργων και προμηθειών. 

4. Η τήρηση στατιστικών πινάκων. 

5. Η τήρηση αρχείου Νομοθεσίας, μελετών και επιστη¬ 
μονικών συγγραμμάτων και λοιπού εποπτικού υλικού. 

6. Η υλοποίηση των μελετών για την κατασκευή οδών, 
κρασπεδορείθρων, την ανακατασκευή οδών, ασφαλτοτα¬ 
πήτων, κτιριακών έργων, αγωγών αποχέτευσης κ.λ.π. 

7. Η φροντίδα για την τακτοποίηση των επισκευών στα 
σχολικά κτίρια, στο Δημοτικό Κατάστημα και τα υπόλοιπα 
κτίρια του Δήμου και των Νομικών Προσώπωντου. 

8. Η φροντίδα για τη διαμόρφωση κοινόχρηστων χώ¬ 
ρων, τις πλακοστρώσεις, τον εξωράίσμό κοινοχρήστων 
χώρων, τη διαμόρφωση αλσών, κήπων και πλατειών. 

9. Η φροντίδα για την ορθολογική αξιοποίηση προσώ¬ 
πων και υλικών, για τα έργα που εκτελούνται με αυτεπι¬ 
στασία. 

10. Η έκδοση των αδειών για την εκτέλεση από τρίτους 
διαφόρων εργασιών επί των οδών και πλατειών (τομές ο¬ 
δοστρωμάτων - πεζοδρομίων για την τοποθέτηση, επι¬ 
σκευή και διαρρύθμιση εγκαταστάσεων οργανισμών κοι¬ 
νής ωφέλειας) και η μέριμνα για την αποκατάσταση των 
φθορών και ζημιών από αυτούς. 

11. Η τήρηση αρχείου κατασκευαστικών στοιχείων του 
δικτύου αποχέτευσης που κατασκευάζει, καθώς και των 
έργων οδοποιός. 

12. Η σύνταξη εκθέσεων απολογισμού δαπάνης έργων 
αποχέτευσης (αγωγών - συνδέσεων) και η γνωστοποίηση 
στο γραφείο εσόδων για είσπραξη. 

13. Η μελέτη και η εισήγηση των απαραίτητων κυκλο- 
φοριακών ρυθμίσεων της πόλης και η φροντίδα για την ε¬ 
φαρμογή τους, μετά τις σχετικές εγκρίσεις (σήμανση ο¬ 
δών - τοποθέτηση πινακίδων, ρυθμίσεις κυκλοφορίας 
κ,λ.π.) 

14. Η φροντίδα για τη δημιουργία και συντήρηση αθλη¬ 
τικών κέντρων. 

β. ΓΡΑΦΕΙΟ ΣΧΕΔΙΟΥ ΠΟΛΗΣ 

Στην αρμοδιότητα του ανήκουν: 

1. Ο έλεγχος εφαρμογής της ρυμοτομίας, η μελέτη, η 
γνωμοδότηση και η σύνταξη των απαραίτητων τροποποι- 
ήσεωντου σχεδίου πόλης και η εισήγηση για τη λήψη των 
σχετικών αποφάσεων, η παρακολούθηση των αναθεωρή¬ 
σεων ή επεκτάσεων του σχεδίου πόλης και των πράξεων 
εφαρμογής στα πλαίσια της Ε.Π.Α. 

2. Η τήρηση αρχείου με τα στοιχεία τα σχετικά με το α¬ 
ντικείμενο αυτό (Διαταγμάτων, τροποποιήσεων, πράξεων 
αναλογισμού κ.λ.π), καθώς και η τήρηση και η ενημέρωση 
αρχείου για την ονοματολογία οδών και πλατειών. 

3. Η τήρηση αρχείου των υψομετρικών μελετών των ο¬ 
δών και η σύνταξη βεβαιώσεων. 

4. Η ενέργεια κάθε είδους τοπογραφικής εργασίας και 
η συνεργασία με τα υπόλοιπα γραφεία της τεχνικής υπη¬ 
ρεσίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


5. Η μέριμνα γιατη σύνταξη των πράξεων αναλογισμού, 
προκειμένου να απελευθερωθούν οι κοινόχρηστοι χώροι. 

γ. ΓΡΑΦΕΙΟ ΚΤΗΜΑΤΟΛΟΓΙΟΥ 

Στην αρμοδιότητα του ανήκουν: 

1. Η διατήρηση και η ενημέρωση των καρτών και πινά¬ 
κων κτηματογράφησης φωτογραφικών διαγραμμάτων 
για την Ε.Π.Α. 

2. Η σύνταξη κτηματολογικώνδιαγραμμάτωντωνδημο¬ 
τικών κτημάτων και γηπέδων. 

3. Η οργάνωση και επίβλεψη των εργασιών σύνταξης 
χαρτογραφικών υποβάθρων με επίγειες μετρήσεις, που 
ανατίθενται σε μελετητικά γραφεία. 

4. Η σύνταξη και η ταυτόχρονη ενημέρωση του κτημα¬ 
τολογίου με πλήρη έρευνα συμβολαίων και διαγραμμά¬ 
των διανομής οικοπέδων, ώστε να είναι εντάξιμες στο 
Εθνικό Κτηματολόγιο. 

δ. ΓΡΑΦΕΙΟ ΚΑΘΑΡΙΟΤΗΤΑΣ 

Στην αρμόδιοτητάτου ανήκουν: 

1. Η τήρηση των αναγκαίων για τη διεξαγωγή της υπη¬ 
ρεσίας βιβλίων, διαγραμμάτων κ.λ.π. 

2. Η μέριμνα για την κανονική καθαριότητα της πόλης 
και η επιμέλεια κάθε θέματος, που αφορά σε εκτέλεση ερ¬ 
γασιών σχετικών με την καθαριότητα και με τα χρησιμο¬ 
ποιούμενα μέσα. 

3. Η μέριμνα για την αντιμετώπιση ζητημάτων, που σχε¬ 
τίζονται με την περισυλλογή, αποκομιδή, καταστροφή ή 
εκμετάλλευση των απορριμμάτων. 

4. Η άσκηση εποπτείας στο εργατοτεχνικό προσωπικό 
του Δήμου, που ασχολείται στην υπηρεσία καθαριότητας. 

5. Η άσκηση εποπτείας για την καλή χρήση και επιμελή 
συντήρηση και επισκευή των χρησιμοποιούμενων οχημά¬ 
των, εργαλείων και εγκαταστάσεων. 

6. Η μέριμνα για την εγκατάσταση απορριμματοδοχεί¬ 
ων και την αντικατάσταση των κατεστραμμένων. 

Γ ραφείο κίνησης. 

Στην αρμοδιότητά του ανήκουν: 

1. Η ευθύνη τήρησης των προβλεπομένων από το Νόμο 
βιβλίων για όλα τα οχήματα και μηχανήματα, μητρώο αυ¬ 
τοκινήτων, κινήσεως, επισκευών κ.λ.π., της έκδοσης των 
δελτίων κινήσεως και διαταγών πορείας των οχημάτων, 
καθώς και η ευθύνη τήρησης της νόμιμης διαδικασίας υ¬ 
λοποίησής τους. 

2. Η μέριμνα για την προμήθεια των αναγκαίων εργαλεί¬ 
ων, ανταλλακτικών κ.λ.π., των οποίων έχει την ευθύνη για 
τη σωστή φύλαξη στους κατάλληλους χώρους, τη διαχεί¬ 
ριση και τη διάθεση. 

3. Η εισήγηση για την ασφάλιση των οχημάτων, των ε¬ 
γκαταστάσεων, καθώς και για την προμήθεια νέων οχη¬ 
μάτων και λοιπού εξοπλισμού. 

ε. ΓΡΑΦΕΙΟ ΚΗΠΟΤΕΧΝΙΑΣ ΚΑΙ ΠΡΑΣΙΝΟΥ 

Στην αρμοδιότητά του ανήκουν: 

1. Η επιμέλεια γαι τις απαιτούμενες διαμορφώσεις των 
κήπων του Δήμου και για την προμήθεια δένδρων και καλ¬ 
λωπιστικών φυτών. 

2. Η φροντίδα για τη συντήρηση και βελτίωση των υ¬ 
παρχόντων κήπων και δενδροστοιχιών. 

3. Η εφαρμογή της ανθοκηπουρικης τέχνης για την κα¬ 
λαίσθητη εμφάνιση του πράσινου και το συνδυασμό των 
φυτών. 

4. Η μέριμνα για τη φροντίδα και τη νομική προστασία 
του πρασίνου. 


5. Η ευθύνη για την υδροπαροχή, τους ψεκασμούς και 
την καθαριότητα των χώρων πρασίνου, έχοντας στη διά¬ 
θεσή τους τα οχήματα και εργαλεία που απαιτούνται (βυ¬ 
τιοφόρα κ.λ.π.). 

στ. ΓΡΑΦΕΙΟ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ 

Στην αρμοδιότητά του ανήκουν: 

1. Η μέριμνα για την προστασία του περιβάλλοντος από 
τη ρύπανση και τη μόλυνση. 

2. Η ευθύνη της εκστρατείας για τηδιαφώτισητου λαού 
πάνω στα περιβαλλοντολογικά προβλήματα και η πρότα¬ 
ση μέτρων για την αποφυγή της ρύπανσης και την κατα¬ 
στολή των αιτιών που τηνπροκαλούν. 

3. Η διενέργεια αυτοψίας - σε συνεργασία με τους αρ¬ 
μοδίους δημόσιους φορείς και την Ειδική Υπηρεσία του 
Δήμου - και η λήψη κάθε νόμιμου μέτρου γιατη δίωξη των 
ρυπαινουσών βιοτεχνικών - βιομηχανιών και ιδιωτών. 

4. Η φροντίδα για τη εύρυθμη λειτουργία των παιδικών 
χαρών και των αθλητικών κέντρων, η εισήγηση για τον και 
τις ώρες λειτουργίας τους και η επιμέλεια για την τήρησή 
τους. 

ζ. ΓΡΑΦΕΙΟ ΗΛΕΚΤΡΟΦΩΤΙΣΜΟΥ 

• Μεριμνά για την κανονική λειτουργία του δικτύου η- 
λεκτροφωτισμούτου Δήμου. 

• Μεριμνά για την εξασφάλιση του ηλεκτροφωτισμού 
των οδών, πλατειών και κοινοχρήστων χώρων. 

• Εισηγείται τις ενδεικνυόμενες ενέργειες για τη συ¬ 
μπλήρωση και βελτίωση του δημοτικού δικτύου φωτι¬ 
σμού από τη Δ.Ε.Η. 

• Επιμελείται της συντήρησηςτου δικτύου ηλεκτροφω- 
τισμού, της αντικατάστασης των καταστρεφομένων λα- 
μπτήτων, καθώς και της εκτέλεσης των επί αποδόσει λο¬ 
γαριασμού απ' ε υθείας από το Δήμο εκτελο υ μένων έργων 
για την επέκταση του δικτύου ηλεκτροφωτισμού. 

η. ΓΡΑΦΕΙΟ ΔΙΟΙΚΗΤΙΚΗΣ ΥΠΗΣΤΗΡΙΞΗΣ 

• Ασχολείται με την δακτυλογράφηση κάθε εγγράφου 
τωντεχνικών υπηρεσιών. 

• Τηρεί ημερολόγιο όλων των εργασιών. 

• Υποστηρίζει διοικητικά τα γραφεία των 
Αντιδημάρχων. 

• Μεταφέρει τις εντολές των Αντιδημάρχων στον 
Επιστάτη του Δήμου. 

• Ασχολείται με όποια εργασία έχει σχέση με τις Τεχνικές 
υπηρεσίες του Δή μου και τα γραφεία των Αντιδημάρχων. 

Αρθρο 6ο (ακροτελεύτιο) 

Από την ψήφιση του παραπάνω Οργανισμού 
Εσωτερικής Υπηρεσίας του Δήμου Ν. Ερυθραίας προκα- 
λείται δαπάνη σε βάρος του προϋπολογισμού του οικονο¬ 
μικού έτους 1996 (για όλες τις κατηγορίες και για το σύ¬ 
νολο του προτεινομένου και όχι του υπηρετούντος προ¬ 
σωπικού) ύψους - περίπου 213.384.541 δραχμών και για 
τα επόμενα οικονομικά έτη το ύψος της δαπάνηςπροβλέ- 
πεται στα ίδια περίπου επίπεδα με μικρές προσαυξήσεις. 

Η παρούσα θα δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 1997 

Με εντολή Γεν. Γραμ. Περιφέρειας 
Ο Προϊστάμενος της Περιφ/κής Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



